
הכנסת העשרים
מושב שלישי
<פרוטוקול מס' 604>
מישיבת ועדת העבודה, הרווחה והבריאות
יום חמישי, ט"ז באלול התשע"ז (07 בספטמבר 2017), שעה 12:30
<סדר היום:>
<1. הצעת חוק תיירות מרפא, התשע"ז-2017>
<2. הצעת חוק להסדרת התיירות הרפואית בישראל, התשע"ו-2016>
נכחו:

<חברי הוועדה:> 
אלי אלאלוף – היו"ר
טלי פלוסקוב

נורית קורן

חברי הכנסת:
ענת ברקו
מרב מיכאלי

עודד פורר
<מוזמנים:> 
	אלי ליפשיץ
	–
	יועמ"ש, משרד התיירות

	שירה ארנון ברגמן
	–
	סגן ראש מינהל רפואה, משרד הבריאות

	נעם ויצנר
	–
	עוזר מנכ"ל, משרד הבריאות

	אביטל אגמון ברקוביץ
	–
	לשכה המשפטית, משרד הבריאות

	שי סומך
	–
	ייעוץ וחקיקה, משרד המשפטים

	ליאור קוטלר
	–
	רפרנטית בריאות באגף התקציבים, משרד האוצר

	פלורה קוך
	–
	מחלקת המחקר והמידע של הכנסת

	בני אבישר
	–
	יועמ"ש הלשכה לאתיקה, ההסתדרות הרפואית

	תמי קרני
	–
	יו"ר הלשכה לאתיקה, ההסתדרות הרפואית

	אלעד גודינגר
	–
	ראש תחום מדיניות ציבורית בהר"י, ההסתדרות הרפואית

	ערן הלפרן
	–
	יו"ר, איגוד מנהלי בתי החולים

	יצחק דניאלי
	–
	מרכז קשרי ציבור, איגוד לשכות המסחר

	גלינה אורודז'ב
	–
	נציגת מכירות חברת ספיר מ.ק., חברות לתיירות מרפא

	אלה בסנטין
	–
	מנהלת אדמיניסטרטיבית דר ארמדיקל, חברות לתיירות מרפא

	ארקדי בסנטין
	–
	מנכ"ל דר אמדיקל, חברות לתיירות מרפא

	מרק כצלנסון
	–
	מנכ"ל ספיר מ.ק., חברות לתיירות מרפא

	ולריי כצנלסון
	–
	מלווה שירות סוציאלי בספיר מ.ק. בעמ, חברות לתיירות מרפא

	דניאל למברג
	–
	מנכ"ל ריבר מד בעמ, חברות לתיירות מרפא

	מיכאל צ'יגירינסקי
	–
	מנכ"ל טופ בינלאומי בעמ, חברות לתיירות מרפא

	יבגני שילמן
	–
	מנכ"ל אימדאקספרט בעמ, חברות לתיירות מרפא

	מריאנה נולמן-סנין
	–
	מנהלת אדמיניסטרטיבית, אגודה ישראלית לתיירות מרפא

	יוסף פרס
	–
	מנהל בית חולים, בית חולים שניידר

	ארי שמיס
	–
	מנכ"ל, בית חולים אסותא

	אפרת שפירא אורן
	–
	יועצת משפטית, בית חולים אסותא

	דן רפאל אנגל פוטשקין
	–
	מנכ"ל, בית החולים הרצליה מדיקל סנטר

	מיכאל שרף
	–
	סמנכ"ל וראש חטיבת בתי חולים, שירותי בריאות כללית

	ויקי דיין לוי
	–
	עוזרת סמנכ"ל ומנהלת מחלקחת תכנון, שירותי בריאות כללית

	רונית סגל הירשברג
	–
	מנכ"ל תאגיד הבריאות ומנהלת אגף כלכלה, בית חולים רמב"ם

	רפאל ביאר
	–
	מנהל בית החולים, בית חולים רמב"ם

	מידד גיסין
	–
	יושב ראש, צב"י - צרכני בריאות ישראל

	רחל אדלסון
	–
	מנכ''לית איה מדיקל

	בני לייבסקי
	–
	סמנכ''ל

	גילית רובינשטיין
	–
	שדלן/ית


<ייעוץ משפטי: >
נעה בן שבת
<מנהל/ת הוועדה:>
ענת שמואלי
<רישום פרלמנטרי:>
רויטל יפרח
<הצעת חוק תיירות מרפא, התשע"ז-2017,  מ/1126>
<הצעת חוק להסדרת התיירות הרפואית בישראל, התשע"ו-2016,  פ/3119/20, 
הצעת ח"כ מרב מיכאלי>
<היו"ר אלי אלאלוף:>
צהרים טובים. אנחנו היום ב-7.9.2017, ט"ז באלול התשע"ז והשעה 12:35. שלום לכולם. שלום לחברים שלי חברי הכנסת, שבפגרה אנחנו מעזים להביא אותם לכנסת אבל הטובים פה.

<נורית קורן (הליכוד):>
תודה רבה.

<היו"ר אלי אלאלוף:>
אז אנחנו הולכים לדון בהצעת חוק של תיירות מרפא, התשע"ז-2017, מ/1126 והצעת חוק להסדרת התיירות הרפואית בישראל של חברת הכנסת מרב מיכאלי, שלא פה כפי שאתם רואים.

אז אנחנו קיבלנו רק אתמול דוח של מרכז המחקר והמידע של הכנסת, ובאמת נעשתה עבודה אדירה. העיתוי לא תמיד מוצלח ולמרות שלא קיבלתם אותו, אולי הוא כבר באתר שלכם?

<פלורה קוך:>
עוד לא.

<היו"ר אלי אלאלוף:>
אז תרשו לי לתת לפלורה שעשתה את העבודה הזאת, לתת לכם כמה נתונים כי עד עכשיו דיברנו על נתונים בצורה מאוד מעורפלת, ופה יש נתונים שהולכים לחזק עמדות מסוימות, ויש כאלה שירגישו שזה בניגוד לעמדה שלהם או לנתונים שלהם אז בעיקרון, אנחנו תמיד סומכים על ה-מ.מ.מ. הם באמת עושים עבודה יסודית. קחו את זה, ואחר כך זה יהיה באתר ותוכלו לעיין. יש פה הרבה נקודות חוזקה כאלה ואחרות, בעיקר בשני נושאים: על התפוסה, כמה זה מעסיק את בתי החולים, והשני זה ההכנסות. אתם תראו שזה קשה לוותר על ההכנסה הזאת. אז ברשותכם, ניתן לפלורה - - 

<טלי פלוסקוב (כולנו):>
- - -

<היו"ר אלי אלאלוף:>
תגידו לי שאני אגיד.

<טלי פלוסקוב (כולנו):>
התגעגענו.

<היו"ר אלי אלאלוף:>
מנהלת הוועדה שלנו עושה דברים טובים גם באמצע להגדלת המשפחה שלה ובאמת, אנחנו שמחים שחזרת. לא אמרתי גם בפגישה הקודמת תודה. את יודעת כמה אנחנו אוהבים אותך.

<ענת שמואלי:>
תודה רבה. טוב לחזור.

<היו"ר אלי אלאלוף:>
בבקשה פלורה.

<פלורה קוך:>
תודה אדוני היושב ראש. אכן, לקראת הדיון הזה ובאתם לזמן הקצר שהיה לנו פנינו למשרד הבריאות ושירותי בריאות כללית כדי ללמוד על הנתונים שיש בידיהם על היקף התיירים הרפואיים שקיבלו טיפול בשנים האחרונות בישראל ובבתי החולים שלהם, שמהווים כ-45% מכלל המוסדות לאשפוז כללי בישראל. נציין כי אין היום נתונים מלאים על היקף החולים בפועל שהם תיירים רפואיים המטופלים בבתי החולים. 

<היו"ר אלי אלאלוף:>
הממשלתיים.

<פלורה קוך:>
כעיקרון גם בתי החולים הממשלתיים אבל ככלל, נתונים רשמיים מלאים.
<היו"ר אלי אלאלוף:>
הכללית, ראיתי שנתנו לכם הרבה מאוד נתונים.
<פלורה קוך:>
נכון.
<נורית קורן (הליכוד):>
למה אין? זה ממוחשב, זה לא צריך להיות בעייתי. כשאנחנו עוסקים בפרשת ילדי תימן אז אפשר - - -
<היו"ר אלי אלאלוף:>
- - - יש לי יתרון עליך, מישהו קרא בשבילי בלילה.
<פלורה קוך:>
אני אפרט: בשנת 2016 ציין משרד הבריאות  בהארכת הצעת חוק התיירות הרפואית, התשע"ו, כי אין נתון רשמי על מספרם המדויק של התיירים הרפואיים המקבלים טיפול רפואי בבתי חולים בישראל, והנתונים שהוא הציג בהערכה הזאת התבססו על ממצאי דוח ועדת גרמן, שבה העריך משרד התיירות בשנת 2011 כי בשנה זו הגיעו לישראל כ-26,000 תיירים רפואיים. על פי ארגונים המייצגים סוכני תיירות שונים, המספר הזה עמד על כ-30,000.
כדי ללמוד על היקף התיירים הרפואיים בשנים 2013-2016 פנינו כאמור למשרד הבריאות ולשירותי בריאות כללית. במשרד הבריאות פנו לבתי החולים הממשלתיים בעקבות הפנייה שלנו ושאלו את בתי החולים הממשלתיים לגבי הנתונים העדכניים נכון להיום. במענה על פנייתנו, הועברו אלינו חלק מהנתונים של בתי החולים, ועד למועד הגשת המסמך לא קיבלנו את נתוני בתי החולים שיבא ותל-השומר ואיכילוב - -
<היו"ר אלי אלאלוף:>
הקטנים שבמערכת.

<פלורה קוך:>
- - שהם אחראים לכ-75% מהכנסות בתי החולם הממשלתיים מתיירות רפואית, כפי שמופיע בהכנסות שמשרד הבריאות העביר לנו לשנים 2012-2016. לכן גם לא הצגנו את הנתונים האלה במסמך הזה כיוון שהם חלקיים בלבד ולא מלמדים על מספר התיירים הרפואיים בפועל בבתי החולים הממשלתיים.
לכן, כפי שציינו במסמך, אנחנו מתרשמים שגם כיום נראה שקיים קושי להציג נתונים מלאים על מספר התיירים הרפואיים המטופלים בישראל בכלל, ובפרט בבתי החולים הממשלתיים.

משרד הבריאות ציין במענה על פנייתנו כי הוא צופה שהצעת החוק הנדונה בוועדה תאפשר הסדרת תחום התיירות הרפואית וקבלת מידע ונתונים מקיפים באופן שוטף וסדיר.

לגבי נתוני משרד הבריאות על הכנסות בתי החולים הממשלתיים כתוצאה מהתיירות הרפואית: משרד הבריאות העביר לידינו נתונים על שישה בתי חולים ממשלתיים מתוך 11 כאשר יתר החמישה צוינו כאחר, ולא ידענו בוודאות מי מתוכם נכלל, איזה בתי חולים - - 

<היו"ר אלי אלאלוף:>
אבל ההיקף שלהם הוא מאוד קטן.
<פלורה קוך:>
הוא קטן אבל עדין אנחנו לא יודעים מי נכלל ומהן ההכנסות שלו. על פי הנתונים שהמשרד העביר לנו, הכנסות בתי החולים הממשלתיים כולל האחרים מתיירות רפואית בשנים 2012-2016 הסתכמו ב-1.2 מיליארד שקלים.
<עודד פורר (ישראל ביתנו):>
הוא יודע להסביר, המשרד, את הסיבות לירידה? הרי לפי הטבלה שלכם רואים ירידה משמעותית מ-2012, כמעט מחצית ב-2013.
<פלורה קוך:>
בכללית ציינו כי השינויים מקורם, בין היתר בשינויים בשער הרובל, במחירים שבישראל לעומת מדינות מתחרות. אלה הסיבות שציינו בפנינו.
<עודד פורר (ישראל ביתנו):>
בתחרות בינינו לבין מדינות אחרות.

<פלורה קוך:>
כפי שצייניתי קודם, הכנסות שלושת בתי החולים הגדולים הממשלתיים הגדולים ביותר: איכילוב בתל אביב, שיבא תל השומר ורמב"ם, הם כ-90% מסך הכנסות בתי החולים הממשלתיים כתוצאה מתיירות רפואית.
ביקשנו גם נתונים על שיעור ההכנסות מתיירות רפואית של בתי החולים הממשלתיים מהכנסות בגין מתן שירותים רפואיים. כיוון שהנתונים האלה לא הועברו במענה על פנייתנו, אנחנו הצגנו במסמך את דוח החשבות של המשרד שפורסם בשנת 2017. הנתונים שם נכונים לשנת 2015 על הכנסות תאגידי הבריאות של בתי החולים מתוך הכנסות הבסיס של תאגידי הבריאות והכנסות שוטפות אחרות. כלומר, הכנסות שוטפות והכנסות מתן שירותים רפואיים.

בעוד שבשנים 2009-2012 היתה מגמת עליה בשיעורי ההכנסות כתוצאה מפעילות בתי החולים במסגרת התיירות הרפואית עד לכ-14% מהכנסות הבסיס, בין 2013-2015 שיעור ההכנסות ירד בהדרגה וב-2015 הוא עמד על כ-8%.

באשר לשירותי בריאות כללית - - 

<ערן הלפרן:>
מה זה ה-8%? למה?
<פלורה קוך:>
הכנסות בתי החולים כתוצאה מתשלום על סך הכנסות הבסיס.

<ערן הלפרן:>
הממשלתיים.

<קריאה:>
לפני הירידה כמה זה היה?
<פלורה קוך:>
לפני הירידה זה היה כ-14.

<עודד פורר (ישראל ביתנו):>
אני חושב שחולקו לכם המסמכים.

<קריאה:>
לא היה לנו זמן לעיין בהם.

<פלורה קוך:>
כפי שצוין קודם, לגבי שירותי בריאות כללית - - 

<היו"ר אלי אלאלוף:>
אם חסר, יש פה.

<פלורה קוך:>
לגבי שירותי בריאות כללית – כפי שצוין קודם בטבלה מס' 3 שבמסמך שלפניכם, ניתן לראות כי מספר התיירים הרפואיים ירד בכ-42% בין השנים 2013-2016. הירידה הזאת הביאה גם לירידה בשיעור התיירים הרפואיים וכלל המטופלים אזרחי ישראל בתקופה האמורה, מכ-0.73% בשנת 2013 וכ-0.2% בשנת 2016. כפי שציינתי, הסיבות הן שינויים בשער הרובל וכולי. 

לגבי הכנסות בתי החולים של הכללית: מהנתונים שהועברו אלינו נראה כי בשנים 2013-2016 סך הכנסות בתי החולים, גם הכלליים, גם הגריאטריים וגם בית החולים השיקומי עמדו על כ-276,000,000 שקלים. כ-95% מהם הם הכנסות בתי החולים הכלליים, 4.5% מהם של בית החולים השיקומי בית לווינשטיין, והשאר של שני בתי החולים הגריאטריים. 
<היו"ר אלי אלאלוף:>
רוצים הבהרות? אז ברשותכם - - 

<קריאה:>
יש פה מקום מעניין - - 

<היו"ר אלי אלאלוף:>
רגע, בין לקבל רשות הדיבור לבין לדבר יש עוד פרק אחד, אז בבקשה. מי שרוצה לדבר שישב ליד השולחן וירשם אחרת אי אפשר לתת לו את רשות הדיבור. זה הכללים הטכניים. אז נלך לפי הרשימה של אנשים שנרשמו.

<קריאה:>
אני רוצה הבהרה.
<היו"ר אלי אלאלוף:>
אז תשב ליד השולחן אחרת לא תוכל. תבקש ממישהו מנומס שיקום בשבילך לדקה. בבקשה פרופסור ביאר.

<רפאל ביאר:>
אני מנהל בית החולים רמב"ם. יש לי הערה לגבי המספרים שנמסרו. אני יכול לתת לכם נתונים של השנה האחרונה, 2016: 1,200 מטופלים בשנה מתוך סך הכל 234,000 מטופלים ברמב"ם. היינו, חצי אחוז מהמטופלים במספר. לגבי ההכנסות: 30,000,000 כאשר זה מהווה מתוך 1.5 מיליארד הכנסות כ-2%. זה לא 8% ברמב"ם, אני לא יודע איך זה בבתי חולים אחרים, אצלנו אלה המספרים. חצי אחוז מהמטופלים שמהווים 2% מההכנסות בסך 30,000,000 שקל. 
<היו"ר אלי אלאלוף:>
בכל מקרה, באף מקום זה לא עובר. התפוסה של המיטות זה לא עובר, 1% בכל בתי החולים - - 

<רפאל ביאר:>
זה לא מגיע ל-1%.

<היו"ר אלי אלאלוף:>
מבחינת התקציב זה במקומות מסוימים.

<ענת ברקו (הליכוד):>
כמה באיכילוב?

<היו"ר אלי אלאלוף:>
אני אתן בצורה כללית - -

<אלי ליפשיץ:>
אני עורך דין ממשרד התיירות. רציתי לדעת האם כחלק מן המחקר, אם נבדקה הכמות או הערך של כל הנלווים לחולים המטופלים בתיירות רפואית והמשמעות הכלכלית של הנושא הזה.
<פלורה קוך:>
לא, כי הזמן שעמד לרשותנו היה מאוד קצר אבל אני יודעת שמשרד התיירות העריך את לקראת הדיונים בדוח ועדת גרמן אבל לא היתה בידינו הערכה - - 
<עודד פורר (ישראל ביתנו):>
אתם יכולים לדעת כמה ימים בממוצע - - -

<פלורה קוך:>
אין לנו נתונים. יכול להיות שלמשרד התיירות יש. הם לא מעודכנים אצלנו.
<עודד פורר (ישראל ביתנו):>
לא, זה משהו שבתי החולים לפי ימי האשפוז אני חושב, לא?

<היו"ר אלי אלאלוף:>
לא, זה גם לפני וגם אחרי. אם משרד התיירות מעוניין לשלב את הנתונים שלו בדוח, תשבו ונעשה את זה, זה מאוד חשוב. זאת הערה מאוד חשובה ואני בעד.

<פלורה קוך:>
בנוגע להערה של פרופסור ביאר שהנתונים הם לגבי ההכנסות - מהכנסות התאגיד.
<רפאל ביאר:>
כן, אבל ההכנסות של בית חולים, אם מסתכלים על זה באופן גלובאלי, לא רק מהכנסות התאגיד. גם החולים הישראלים מטופלים בתאגיד.

<היו"ר אלי אלאלוף:>
עוד הערות חברים? כן אדוני.

<מרק כצלנסון:>
אני יו"ר האגודה הישראלית לתיירות רפואית. האם נבדקו המספרים מי המועמדים ישירות לבתי החולים וכמה דרך חברות לתיירות מרפא?

<פלורה קוך:>
אין לנו את הנתון הזה. אנחנו התמקדנו באיסוף הנתונים.
<היו"ר אלי אלאלוף:>
עוד הערות.

<ארקדי בסנטין:>
אני מנכ"ל ארמדיקו. יש פה פשוט נתון מעניין שהייתי רוצה להדגיש אותו שלא העלו אותו, ש-96% של המטופלים בכלל היו אמבולטוריים ולא נזקקו לאשפוז בכלל. זה נתון מאוד חשוב בכל הסיפור הזה של התפוסה.
<פלורה קוך:>
בקופת חולים כללית.

<ארקדי בסנטין:>
96% אחוז זה אמבולטורי, של תפוסה מה שאנחנו קוראים.
<נעה בן שבת:>
מסך כל הטיפולים. יכול להיות שהטיפול הוא משולב, חלק אמבולטורי וחלק בסוף מגיעים לניתוח ואז הם מחוברים.- - -

<ארקדי בסנטין:>
אני לא יודע, שהיא תסביר מה זה 96% - -

<היו"ר אלי אלאלוף:>
חבר'ה, זה ברור שאני ממליץ שתעשו שיעורי בית כי יש את כל הסיכויים שנפגש עוד לפחות פגישה אחת אם תרצו, ואם אתם רוצים גם תעבירו נתונים נוספים ל-מ.מ.מ, שישמחו בוודאי לעבד אותם ולשלב אותם לפי הצורך.
<טלי פלוסקוב (כולנו):>
יש לי שאלה: מה אתם לקחתם בחשבון כשכתבתם על 96%?
<פלורה קוך:>
אנחנו קיבלנו את הנתונים משירותי בריאות כללית לגבי התפלגות המתקבלים לטיפול. יכול להיות שיש שם גם כפילות בנתונים, אנחנו לא יודעים. זה לא מטופלים, זה קבלות.
<נעה בן שבת:>
כנראה ספרו את הטיפולים ולא את המטופלים.

<ענת ברקו (הליכוד):>
ברור. זה גם לא נתון שאפשר להסתמך עליו כי זה יכול להיות לפני ניתוח, זה יכול להיות... בסופו של דבר, גם אם מישהו נמצא יום אחד על מיטה בבית חולים זה פוגע במישהו אחר שלא נמצא על אותה מיטה.

<יוסף פרס:>
לגמרי לא. זה לא מדויק.

<היו"ר אלי אלאלוף:>
לא, לא. אני, שעשיתי קצת שיעורי בית נוספים בתקופת הפגרה כולל פגישות, אין לי מה להסתיר, פגישות עם מנהלי בתי החולים, עם הכללית, אני חושב שיש לנו הרבה מאוד נקודות שאנחנו מדקלמים שלא מבוססות, אז אני מציע שנהיה זהירים.

<עודד פורר (ישראל ביתנו):>
שאלה לגבי בית החולים בנהריה: מטופלים מהגבול הצפוני שלנו בבית החולים בנהריה כלולים?
<היו"ר אלי אלאלוף:>
לא.

<ערן הלפרן:>
גם הפלסטינים לא כלולים.

<ענת ברקו (הליכוד):>
כן, אבל זה שהפלסטינים לא כלולים זה לא ברור לי. למה הם לא כלולים? כי זאת המאסה הכי משמעותית של תיירות רפואית.

<פלורה קוך:>
בנתוני משרד הבריאות והכללית שהועברו לידינו לא כוללים את הפלסטינים.
<ענת ברקו (הליכוד):>
אז אולי אפשר לבקש את זה?

<עודד פורר (ישראל ביתנו):>
אני חושב שחשוב שהם יובאו בפני הוועדה, גם הפלסטינים וגם - -

<שלי לוי:>
- - -

<עודד פורר (ישראל ביתנו):>
על מה? על המטופלים הסורים?

<ענת ברקו (הליכוד):>
כן, אבל זה המקום שמגיעים ממנו הכי הרבה, נכון?

<עודד פורר (ישראל ביתנו):>
לא בהכרח.

<היו"ר אלי אלאלוף:>
רק לא בהכנסה.

<ענת ברקו (הליכוד):>
אני יודעת. הם משלמים כמו אזרחי ישראל על הטיפול. יש כאן איזו בעיה. אנחנו רוצים לקבל את הנתונים.
<עודד פורר (ישראל ביתנו):>
הם בטח תופסים יותר מיטות.

<היו"ר אלי אלאלוף:>
אני מציע שאנחנו נתמקד בנושא שלנו שזה תיירות מרפא ולא החלק ההומניטרי של הפעילות בתחום הבריאות של המדינה הזאת, שזה לא פחות חשוב בעיני ואני בטוח שגם בעיני הרבה אנשים אחרים. עוד הערות? אני בעד לעבור להקראה. אני בטוח שיהיו הערות בפרקים השונים בהקראה ונשמח להתייחס.

<ענת ברקו (הליכוד):>
אבל אדוני יושב הראש, יוכלו לת לנו את הנתונים לגבי הפלסטינים? זאת מאסה מאוד מאוד חשובה.

<היו"ר אלי אלאלוף:>
אני מציע שזה יישלח לוועדה, והוועדה תפיץ את זה.
<ארי שמיס:>
אני מנכ"ל אסותא. אני רק רוצה הערה כללית: בכל השאילתות שרצו עכשיו בין מכון המחקר וכולי ובין חברי הכנסת, לא דנו על ההבדלה בין הסקטור הפרטי לסקטור הציבורי. נקווה שנעמוד על זה בשלב ההקראה. הנושאים האלה מאוד חשובים.

<היו"ר אלי אלאלוף:>
זה כתוב פה. יש פרקים שאתם תתייחסו אליהם. 

<ארי שמיס:>
אני רק יכול להגיד שכיוון שעד לפני שנה הייתי מנהל בית החולים הכללי בשיבא אז יש לי גם את הפרספקטיבה של הציבורי להציג לכם, בדומה למה שפרופסור ביאר.

<היו"ר אלי אלאלוף:>
בואו לא נעשה דיון על הבריאות - -
<ארי שמיס:>
לא, זו הערה כללית.

<נעה בן שבת:>
 אתם לא ביקשתם נתונים לגבי הפרטי.

<היו"ר אלי אלאלוף:>
הנה מרב. אמרתי שההצעה שלך, לא נדון בה כי את לא פה...
<מרב מיכאלי (המחנה הציוני):>
סליחה על האיחור, הנה אני פה.

<היו"ר אלי אלאלוף:>
ברוכה הבאה. אנחנו שמחים. אוקי, אז בבקשה נעה.

<נעה בן שבת:>
"הצעת חוק תיירות מרפא, התשע"ז-2017
פרק א': הגדרות - - 

<דניאל למברג:>
ברשותו של אדוני – אני בעל חברת "ריבר מדיקל סרביסס", גם תיירות מרפא. אנחנו מהמעט, אנחנו קיבלנו את הדוח המאלף הזה - - 
<היו"ר אלי אלאלוף:>
זה לא לדיון הדוח.

<דניאל למברג:>
לא, לא. הדוח לא לדיון אדוני אבל אפילו מרפרוף ממש שטחי בדוח הזה ראינו שיש כאן הרבה מאוד נתונים שסותרים את העמדות הרבות ואת ההשקפות הרבות ששמענו - -
<נעה בן שבת:>
זה עניין של נתונים.
<דניאל למברג:>
עכשיו, כמו שעל אותו משקל כשמוגשת ראיה חדשה ניתנת לאנשים שהות לענות - -
<היו"ר אלי אלאלוף:>
אנחנו לא בית משפט אדוני.

<דניאל למברג:>
אבל אנחנו צריכים זמן כדי ללמוד את הדוח, ואני חושב שאם - -
<היו"ר אלי אלאלוף:>
אדוני, אמרתי את זה בפתיח שלי.

<דניאל למברג:>
נכון, אבל אז נוכל גם להעיר הערות יותר ענייניות לגופו של עניין.
<היו"ר אלי אלאלוף:>
בדיון הבא.

<עודד פורר (ישראל ביתנו):>
ההערות לא לדוח, לחוק. הדיון הוא על החוק ולא על הדוח. 

<דניאל למברג:>
בוודאי אדוני אבל הדוח מספק נתונים משמעותיים מאוד שכרגע אנחנו - -
<היו"ר אלי אלאלוף:>
חבר'ה, תודה רבה. רשמנו לפנינו ונתייחס בהתאם. בבקשה. מעכשיו לא מפריעים בהקראה.
<נעה בן שבת:>
הגדרות. בחוק זה -
"אשרת תייר" - אשרה ורשיון לישיבת מעבר לפי סעיף 2(א)(1) - - 

<היו"ר אלי אלאלוף:>
ראיתם? בנוסח הכחול.

<קריאות:>
לא קיבלנו אדוני.

<קריאה:>
הם לא קיבלו כחול. הם מקבלים את זה מצולם, זה אותו דבר.

<נעה בן שבת:>
""אשרת תייר" - אשרה ורשיון לישיבת מעבר לפי סעיף 2(א)(1) לחוק הכניסה לישראל או אשרה ורשיון לישיבת ביקור מסוג ב/2 לפי תקנה 5(ב) לתקנות הכניסה לישראל";

"בית חולים" - כמשמעותו בסעיף 24 לפקודת בריאות העם"; בית חולים בבעלות

"בית חולים בבעלות ממשלתית" – לרבות פעילות המתבצעת בו בידי תאגיד בריאות;
"בעל שליטה" – כל אחד מאלה: מנהל, עובד אחראי בגוף, או כל מי שיש לו חלק העולה

על 5% בהון או בזכות לקבל רווחים של אותו גוף;

"חוק הכניסה לישראל" – חוק הכניסה לישראל, התשי"ב-1952;

"חוק העונשין" – חוק העונשין, התשל"ז-1977;

"חוק זכויות החולה, התשנ"ו-1996 – חוק זכויות החולה, התשנ"ו-1996;

"טיפול רפואי", "מטופל", "מטפל" – כהגדרתם בחוק זכויות החולה;

"מוסד רפואי" – מוסד רפואי ציבורי או מוסד רפואי פרטי;" כמובן שאלא אם כן צוין אחרת בחוק. רוב הסעיפים מתייחסים למוסד רפואי באופן כללי אבל יש מספר הוראות שמתייחסות רק למוסד רפואי ציבורי.

""מוסד רפואי פרטי" – בית חולים או מרפאה שאינם מוסד רפואי ציבורי";

"מוסד רפואי ציבורי" – כל אחד מאלה:

(1) בית חולים בבעלות ממשלתית או מרפאה בבעלות ממשלתית;
(2) בית חולים או מרפאה שבבעלות קופת חולים;
(3) בית חולים או מרפאה שבבעלות רשות מקומית;
(4) בית חולים או מרפאה שהם תאגיד שהוא מוסד ציבורי כהגדרתו בסעיף 9
לפקודת מס הכנסה;

(5) בית חולים שאינו בית חולים כאמור בפסקאות (1) עד (4), שבתעודת רישומו 
לפי פקודת בריאות העם כלולות עמדות לרפואה דחופה (מיון);

"המנהל" – המנהל הכללי של המשרד או עובד המשרד שהוא הסמיכו לעניין חוק זה, 

כולו או חלקו;

"מרפאה" – כמשמעותה בסעיף 34 לפקודת בריאות העם;

"המרשם" – כמשמעותו בסעיף 3(א);

"המשרד" – משרד הבריאות;

"נושא משרה", "שליטה" – כהגדרתם בחוק החברות, התשנ"ט-1999;" אני חושבת שההגדרה של "שליטה" מיותרת פה כי יש הגדרה לפני כן של "בעל שליטה". אני מציעה שנבחן את העניין של ההגדרה "שליטה", אם היא נחוצה פה.

""סוכן תיירות מרפא" – מי שרשום במרשם;" אני חושבת שצריך אולי להבהיר שהאדם הזה עוסק בתיווך לעניין תיירות רפואית ורשום במרשם כי הרי המרשם רושם את מי שמורשה לעסוק בתיווך כדי שלא תהיה הגדרה מעגלית.
""עניין אישי", של אדם – לרבות עניין אישי של קרובו או של גוף שהוא או קרוב שלו 


הם בעלי שליטה בו;"

אני מציעה שכן תהיה פה התייחסות גם לנושא של תאגיד. אנחנו מתייחסים בנושא של "עניין אישי" למשל לחובת גילוי של הסוכן כלפי התייר הרפואי, חובת גילוי על עניין אישי שלו. אני חושבת שאם במקרה הסוכן הוא תאגיד בעצמו, תהיה התייחסות גם לתאגיד.

<עודד פורר (ישראל ביתנו):>
מה הכוונה ב"עניין אישי"?

<נעה בן שבת:>
"עניין אישי" - בעצם מבקשים מהסוכן ליידע את התייר האם יש לו עניין אישי במוסד הרפואי שאליו הוא מפנה, בין אם זה מרפאה ובין אם זה בית חולים, האם למשל הוא עובד או אם יש קרוב שלו שעובד שם.
<מרב מיכאלי (המחנה הציוני):>
זה כאילו ניגוד עניינים.

<עודד פורר (ישראל ביתנו):>
הכוונה לעובד או הכוונה לזה שהוא מקבל עמלה? הרי זה חלק מהעניין.
<ערן הלפרן:>
אבל ברור שהוא מקבל עמלה. 
<עודד פורר (ישראל ביתנו):>
אז לכן אני שואל מה הכוונה.

<ערן הלפרן:>
צריך לשאול בעניין הצוללות, יש להם עניין אישי שם או - - -
<היו"ר אלי אלאלוף:>
לא חבר'ה, אני לא במשחק הזה. תעשו לי טובה.
<נעה בן שבת:>
לא, אבל בעניין של העמלה, למשל אם בית חולים מסוים הציעה עמלה גבוהה מבית חולים שני ובגללה הסוכן הציע לשלוח את אותו תייר, הציע לו לפנות למוסד שמשלם יותר. האם זה עניין אישי שיהיה צורך לגלות אותו?
<עודד פורר (ישראל ביתנו):>
אני לא חושב שזה נכנס, אני רוצה להבין מה הכוונה כשאומרים "עניין אישי"? 
<נעה בן שבת:>
"עניין אישי" – אני חושבת שזה כן יכול לכלול את הנושא של עמלה כזאת.
<מרב מיכאלי (המחנה הציוני):>
נעה, מה ההבדל בין זה לבין ניגוד עניינים בעצם?

<נעה בן שבת:>
העניין האישי, הגילוי שפה אומרים, יש הוראה אחת שאומרת שצריך לפעול כלפי התייר או אותו סוכן מרפא צריך לפעול כלפי התייר בחובת הגינות, חובת נאמנות לאותו תייר. פה מבקשים ממנו לגלות על זה שיש לו עניין אישי. זאת אומרת, זה לא אוסר עליו לטפל אבל הוא צריך לגלות את זה, שהתייר ידע  ויביא את העניין הזה בחשבון. אם זה עומד גם בניגוד לחובת הנאמנות שלו לתייר או משהו כזה, הוא לא אמור לפעול בדרך הזאת.
<מרב מיכאלי (המחנה הציוני):>
אני שואלת מבחינה משפטית – במקומות שחייבים לדווח כמו בשירות המדינה או כשאת חייבת לדווח על ניגוד עניינים, מה ההבדל מבחינה משפטית בין זה לבין ההגדרה "עניין אישי"?
<נעה בן שבת:>
גם בשאלה של ניגוד עניינים, גם כשאומרים ניגוד עניינים צריך לבחון את זה. לפעמים אומרים שלמרות שיש ניגוד עניינים הוא מצומצם, הוא מוגבל ויודעים את הבעיה הזאת.
<מרב מיכאלי (המחנה הציוני):>
גם כאן זה לכאורה מיותר - - - אז לכן הייתי שואפת - - 
<נעה בן שבת:>
לצמצם?

<מרב מיכאלי (המחנה הציוני):>
לא, לא. עוד לפני הכרעה ערכית לכאן או כאן, רק מבחינת השאלות של עודד, אני שואלת אם אי אפשר ללכת לאיזו שהיא הגדרה משפטית שהיא כבר קיימת וידועה והמשמעות שלה ידועה?

<עודד פורר (ישראל ביתנו):>
אני רוצה להגיד יותר מזה, לפני שאת עונה: על פניו זה נשמע, לפחות לי, לכולנו קפץ העניין של ניגוד עניינים, גם למרב זה קפץ. זה נשמע כאילו מחילים איזו שהיא פרקטיקה מהשירות הציבורי על הסקטור הפרטי. אם עושים את זה, זה חייב להיות סופר ברור. אני לא יכול להגיד לסקטור הפרטי - אנחנו מחילים פה כללים שהשירות הציבורי החיל ובצדק על עצמו, ובשירות הציבורי זה נורא ברור, גם יש לך מי שיפרש את זה, גם יש לך הפנייה אל מי שחתום על הסדר ניגוד עניינים, אם יש לו מחלוקת, הוא צריך לפנות לייעוץ המשפטי. מה הכוונה פה בעניין אישי?

<מרב מיכאלי (המחנה הציוני):>
עודד, פה זה סמי-פרטי, זה לא לגמרי פרטי כי קודם כל, אתה בממשק עם המערכת הציבורית.

<עודד פורר (ישראל ביתנו):>
בואי, כל הסקטור הפרטי הוא בממשק עם המערכת הציבורית.

<מרב מיכאלי (המחנה הציוני):>
לפעמים יותר, לפעמים פחות. כאן זה מאוד מאוד - -
<עודד פורר (ישראל ביתנו):>
בסדר, אבל אני מחיל פה על גופים פרטיים ערכים של סקטור ציבורי. יכול להיות שזה נכון ויכול להיות שלא.

<מרב מיכאלי (המחנה הציוני):>
מדובר פה גם בעניין של רפואה, שזה בכל זאת מחלקה אחרת מאשר - - -
<עודד פורר (ישראל ביתנו):>
אני לא שואל אם זה נכון או לא נכון.
<היו"ר אלי אלאלוף:>
אבל אולי יש פה הערה טכנית. אני מבקש, הנושא הזה, בלאו הכי ההגדרות אמורות להתייחס לנקודות מסוימות בחוק. כשנגיע לנקודות המסוימות ונראה שההגדרה מתאימה אז אולי נתקן ואולי נבטל. 

<נעה בן שבת:>
רק לגבי האחידות: דבר ראשון, גם כשמדובר על סקטור ציבורי אז ההגדרות הן בדרך כלל רחבות, הכל יכול להשתנות, יש מצבים משתנים. כאן אין איסור על ניגוד עניינים, זה לא נאסר. יש פה חובה על נאמנות, הגינות ופעולה בדרך מקובלת. נקראת איזו שהיא מסירות - -
<עודד פורר (ישראל ביתנו):>
אם אני מבקש מאזרח לעמוד בסטנדרטים של חוק, אני צריך להבהיר לו מה הוא צריך לעשות. אני לא יכול להשאיר את זה אמורפי ולהגיד לו: תשמע, - - 

<היו"ר אלי אלאלוף:>
בוא נחכה לסעיף הרלוונטי.

<עודד פורר (ישראל ביתנו):>
אם אני אומר לו: אתה צריך לגלות עניין אישי, באמת אני אומר, אני רוצה לדעת מה הכוונה בעניין אישי? עניין אישי זה שאני חבר שלו? עניין אישי זה ששירתי אתו באותה יחידה? עניין אישי זה שהוא - -
<נעה בן שבת:>
תלוי בנסיבות העניין. זה יכול להיות כל אחד מאלה, תלוי בנסיבות.

<היו"ר אלי אלאלוף:>
עודד ברשותך, בואו נתקדם. רשמנו את הנקודה. כשנגיע לסעיף הרלוונטי נראה אם זה מתאים.

<יבגני שילמן:>
הערה קצרה – אני מהעמותה הישראלית לתיירות מרפא - הרי גם תייר שמגיע לישראל כפוף לחוק זכויות החולה. בחוק זכויות החולה רשום במפורש שאנחנו צריכים קודם כל לדאוג לטובת החולה.
<נעה בן שבת:>
אבל אתה לא מטפל. אתה אינך מטפל.

<יבגני שילמן:>
זה לא משנה.

<נעה בן שבת:>
זה כן משנה. חוק זכויות החולה חל ביחס שבין מטפל למטופל. אתה גורם שהוא גורם שלישי, שהוא סוכן. הוא לא מטפל.
<יבגני שילמן:>
אז אנחנו סוכנים, ואת אומרת שאנחנו חייבים לגלוות עניין אישי, ויש את זה בחוק זכויות החולה. אז מה המשמעות להחמיר? 
<היו"ר אלי אלאלוף:>
נגיע לסעיף הרלוונטי. זה סתם. אני מבקש, סיימת? בוא נחכה. אנחנו נחזור להגדרה הזאת אחרי שנתקדם בחוק. בבקשה.
<רונית סגל הירשברג:>
זה לנושא ההגדרות. אני מרמב"ם, מנכ"לית תאגיד הבריאות ברמב"ם. אני רוצה להתייחס להגדרה של ציבורי ופרטי מכיוון שכמו שאמר פה קודם דוקטור שמי, יש כאן הגדרה שהיא מאוד מהותית והיא עוברת כחוט השני בכל החוק הזה. ברגע שאנחנו מגדירים חוק אחר לציבורי וחוק אחר לפרטי, המשמעות היא שכל נושא התיירות הרפואית תתבצע בבתי חולים פרטיים. זה חד-משמעית נובע מהחוק ומכל מה שכתוב בו ולכן, אני מציעה להתייחס לזה גם בהגדרות ולא להפריד פרטי וציבורי מכיוון שהיום, במסגרת קיצור תורים, כל המוסדות הפרטיים הפכו להיות ציבוריים. עושים שם קיצור תורים לישראלים ולמעשה, זה כבר לא בתי חולים פרטיים, זה בתי חולים ציבוריים לכל דבר ועניין. כולנו הפכנו להיות ציבוריים. ההפרדה הזאת לא תורמת לדבר. נהפוך הוא, היא רק תגרום לזה שכל התיירים יטופלו בבתי חולים פרטיים.
<נעה בן שבת:>
אני רק רוצה להבהיר: רוב ההוראות של החוק מתייחסות גם לבתי חולים, גם למוסדות הרפואיים הפרטיים וגם לציבוריים. יש את סעיף 27 שמתייחס לבתי החולים הציבוריים, יש כמה סמכויות שנוגעות לגבי בתי החולים הציבוריים אבל - - 

<רונית סגל הירשברג:>
לא. אני מציעה להחיל את הסעיף הזה על כל הרפואה - - - 

<נעה בן שבת:>
- -  רוב ההוראות הן לעניין - - -
<היו"ר אלי אלאלוף:>
אוקי, כשנגיע לסעיף, בוודאי שיש דעות אחרות.

<נעה בן שבת:>
מה שהיא מבקשת, היא אומרת שלמעשה גם בבתי החולים הפרטיים, השירות שניתן הוא של המערכת הציבורית. אם הבנתי נכון, הטענה היא שבבתי החולים הפרטיים, רוב השירותים שניתנים היום לישראלים הם בעצם שירותים במימון ציבורי ולכן, היא אומרת שהאבחנה הזאת מלאכותית.

<רונית סגל הירשברג:>
נכון.

<קריאות:>
זה עובדתית לא נכון.

<היו"ר אלי אלאלוף:>
קיבלתם את רשות הדיבור? מי עוד רוצה?

<ארי שמיס:>
אני מנכ"ל אסותא. מרבית החובות בחוק הזה אינן מתייחסות ספציפית לנושא הזה שעלה קודם על ידי חברתי. מרבית החובות פה הם חובות שהם חריגה משמעותית מתכלית החוק משום שגם ועדת גרמן שכתבה את זה, היא התמקדה בצורך לפקח על בתי החולים הציבוריים בהקשר של תיירות מרפא. החובות האלה, שאנחנו מדברים עליהן, הן חובות שנוגעות לסקטור הפרטי ולזכויות הסקטור הפרטי, והחובות שמצוינות בחוק, רובן ככולן נוגעות לזה. כך למשל, אני לא רוצה להיכנס לנושא הסוכנים אבל כך למשל, כשעלתה על הפרק עכשיו הבקשה שיינתן מידע האם זה קטע אישי או לא אישי או בקשה אישית או מידע אישי, אז תיקח סוכן של מלונות או סוכן של רכב שכור, אין לו שום חובה להגיד לתייר אם יש לו קשר כזה או אחר לחברה המשכירה רכב או לחברת תיירות המרפא אבל זה לא ענייני. ענייני הוא שכאשר יש סמכויות נרחבות ביותר למשל לשר, לנהל ולמנוע מבתי החולים הפרטיים תיירות מרפא, כאשר יש חובת מסירת מידע רחבה ביותר כולל מסירת מידע פיננסי - -
<היו"ר אלי אלאלוף:>
טוב, אתה הגעת כבר לסעיפים השונים. לא, אני אדם מוגבל ושיטתי.

<ארי שמיס:>
אני מודה לאדוני.

<דני אנגל:>
אני מנכ"ל הרצליה מדיקל סנטר. רק בנוגע להערה שהיתה פה: - - 
<היו"ר אלי אלאלוף:>
על ההגדרות?

<דני אנגל:>
על מימון בבתי החולים הפרטיים – מקורו במקורות פרטיים, בעיקר בשב"ן, שמוגדר כפרטי ולא כציבורי. הערה שנייה לגבי העמלות, שנאמר פה האם לשקף אותן – כל מערכת הבריאות היום נותנת עמלות לקופות חולים, קוראים לזה הנחות, ואני לא חושב שהאזרח הישראלי יודע למה הוא מגיע לבית חולים מסוים, שככל הנראה זה בגלל עמלה שקוראים לה הנחה. אז אם פותחים את זה, צריך לפתוח את זה גם לאזרח הישראלי.
<היו"ר אלי אלאלוף:>
תודה.

<עודד פורר (ישראל ביתנו):>
עוד עמלות, אם אני לא טועה קופות החולים נותנות עמלות למשווקים. זאת אומרת, אם אני נרשם לקופת חולים, המשווק מחויב לגלות לי מה גובה העמלה שלו לקופת החולים? יש פה נציגים של קופות החולים?

<נעה בן שבת:>
אתה מתכוון לשיווק לשם רישום?

<עודד פורר (ישראל ביתנו):>
כן. אני יודע על אנשים שזאת העבודה שלהם, הם משווקים לרישום לקופות חולים. 

<יוסף פרס:>
אני לא יודע על מה אתה מדבר.
<היו"ר אלי אלאלוף:>
חבר'ה, אתם רוצים לתקן את כל מערכת הבריאות בדיון הזה?

<מרב מיכאלי (המחנה הציוני):>
זה רעיון טוב רק אני לא חושבת שזה בהצעה.

<היו"ר אלי אלאלוף:>
הוא צודק. במה זה קשור אלינו? לא לכללית, לכולם. את רוצה להרוויח כסף? היום תעבירי אחד מ-א' ל-ב' ותרוויחי כסף.
<עודד פורר (ישראל ביתנו):>
אני בא להציג את העניין, שהאם הקופות חייבות בגילוי עניין אישי בעניין הזה?
<היו"ר אלי אלאלוף:>
בסדר, זה לא הנושא. אני מבקש שנחזור לדיון ולמה שנקרא עד עכשיו. חוץ מהנושא האישי, יש עוד הערות?
<יוסף פרס:>
אני מנהל בית החולים שניידר. הייתי מציע לשנות את השם של תיירות מרפא. לא התיירים באים לקבל טיפול, באים חולים. בכל העולם המכובד משתמשים ברפואה בינלאומית וגם בבית החולים יש לנו יחידה שנקראת: יחידה בינלאומית ולא תיירות מרפא. זה לא מתאים לבתי החולים.

<עודד פורר (ישראל ביתנו):>
אני מסכים עם ההערה. אני מוכן להגיש אותה כ - - -
<היו"ר אלי אלאלוף:>
יש התנגדות?

<קריאות:>
לא, מסכימים.
<היו"ר אלי אלאלוף:>
סוף סוף מסכימים. יוסי, תדבר תמיד.
<עודד פורר (ישראל ביתנו):>
אגב, זה גם יחיל את חוק זכויות החולה על כל התהליך.

<נעה בן שבת:>
נכון - - -

<מרב מיכאלי (המחנה הציוני):>
יש פה עניין של אשרת תייר. אתה לא מנפיק אשרת חולֶה או חולָה. אתה מנפיק אשרת תיירת, אז זה דבר אחד.
<עודד פורר (ישראל ביתנו):>
כן, אבל יש גם רופאים שעובדים באשרת תייר והם רופאים. הם מקבלים אשרה לעסוק ברפואה בישראל כתיירים, הם נכנסים באשרת תייר, הם אל נכנסים באשרת רופא.
<מרב מיכאלי (המחנה הציוני):>
למיטב הבנתי, ותקנו אותי אם אני טועה, זה לא רופאים ש - - - על ידי חולות.
<היו"ר אלי אלאלוף:>
טוב, ברשותכם, בואו נסכם את הנקודה - -
<עודד פורר (ישראל ביתנו):>
כן, כן. הוא מקבל היתר מוגבל כתייר, הוא עם אשרת תייר, והוא עובד פה בבית החולים.

<מרב מיכאלי (המחנה הציוני):>
בסדר.

<היו"ר אלי אלאלוף:>
נציג משרד הבריאות פה? יש לכם התנגדות לשינוי השם?
<מרב מיכאלי (המחנה הציוני):>
אדוני, בוא נשים את זה ב"צריך עיון" כי יש פה שאלה. הרפואה הבינלאומית היא רפואה... אני אומרת שנשים את זה ב"צריך עיון".

<היו"ר אלי אלאלוף:>
אוקי. בואו נשמע את משרד הבריאות ונלך לסיכום שלנו.

<נעם ויצנר:>
לגבי שינוי השם - זה השם הנהוג אבל נבדוק את זה.

<דובר:>
על פניו, תיירות מרפא זה השם הנהוג אבל אפשר לחשוב על זה.

<היו"ר אלי אלאלוף:>
אוקי. אז תעשו את הבדיקה לפגישה הבאה.

<עודד פורר (ישראל ביתנו):>
תיירות המרפא זה הנלווים ולא החולה.

<היו"ר אלי אלאלוף:>
תבדקו את זה.

<מרק כצלנסון:>
לא לקרוא לחברות לתיירות המרפא סוכנים אלא הם נציגים של חברות רפואיות כי עוסקים ברפואה. לא סוכנים. בואו נגדיר את השמות - -
<קריאות:>
- - -

<היו"ר אלי אלאלוף:>
עוד מעט יקראו לכם דוקטור...

<מרק כצלנסון:>
אנחנו מעסיקים רופאים, אנחנו מחזיקים מרפאות, אנחנו לא מתווכים גרידא. אנחנו מחזיקים קליניקות.

<קריאות:>
- - -

<נעה בן שבת:>
אם יש מרפאה שהיא עצמה מטפלת בתייר אז אין פה תהליך של תיווך ולא צריך סוכן מרפא. אם זאת מרפאה שנותנת את הטיפול אז אין פה עניין של סוכנים. החוק הזה נועד לגבי - -
<קריאה:>
לפעמים זה משולב.

<נעה בן שבת:>
לפעמים זה ככה אבל ההצעה הפרטית כזאת נועדה לטפל במצבים האלה שבהם יש את אותו תיווך, שמדובר בסוכנים.

<קריאה:>
אני מנסה לעזור - - - כי אנחנו לא עונים להגדרה בחוק הזה.

<היו"ר אלי אלאלוף:>
טוב, נגיע להגדרות שלכם. אז הסיכום של ההצעה, אנחנו בודקים ונחזור. בודקים ברצינות. נמשיך בבקשה.
<נעה בן שבת:>
""קרוב", של אדם – בן זוג, הורה, הורה הורה, אח או אחות, צאצא, צאצא של בן זוג

ובני זוגם של כל אחד מאלה או אדם אחר הסמוך על שולחנו של אותו אדם, וכן


שותף, מעסיק או עובד שלו;

"פקודת בריאות העם" – פקודת בריאות העם, 1940;

"שעות פעילות רגילות" – השעות שמתחילת המשמרת הראשונה של מוסד רפואי, ובכל


מקרה לא יאוחר מן השעה 7.00, עד לתחילת המשמרת השנייה, ובכל מקרה לא


לפני השעה 15.00;

"השר" – שר הבריאות;

"תיווך לעניין תיירות מרפא" – תיווך בין מוסד רפואי לתייר מרפא לעניין מתן טיפול


רפואי לתייר המרפא במוסד רפואי בישראל;

"תייר" – מי שכניסתו לישראל טעונה קבלת אשרת תייר או שהוא פטור מקבלת אשרה


כאמור לפי סעיף 17 לחוק הכניסה לישראל;"
אני הערתי היום למשרד הבריאות שאני חושבת שבתייר כן נכנסים, מי שמגיע משטחי יהודה ושומרון, פלסטינים כן נכנסים להגדרה הזאת. אם אתם רוצים לאחד אותן, צריך לעשות את זה במפורש.

""תייר מרפא" – תייר המקבל או מבקש לקבל טיפול רפואי במוסד רפואי בישראל;

"תקנות הכניסה לישראל" – תקנות הכניסה לישראל, התשל"ד-1974."
<עודד פורר (ישראל ביתנו):>
אני חוזר שזה בעצם חוזר לעניין של הרפואה הבינלאומית, זה יחייב שינוי של כל ההגדרות לדעתי.

<נעה בן שבת:>
צריך גם לזכור ששאלת האשרה, התייר מקבל האשרה, אדם שכן - - -
<עודד פורר (ישראל ביתנו):>
אבל אני חושב שהשאלה המרכזית פה, לפחות מבחינת תכלית החוק והכוונה היא עם מתרפאים שאינם אזרחי ישראל לצורך העניין. לא אכפת לי עם איזה אשרה הוא הגיע, אם הוא הגיע על אשרה של עובד או הגיע על אשרה של תייר. הכוונה היא למישהו שהגיע מחוץ למערכת של אזרחי ישראל, שמשלם פה מסים, שנושא בנטל, שעושה מילואים, ש-ש-ש-ש-ש, ונהנה מהמערכת הרפואית הישראלית, בין אם הוא הגיע ממצרים, סוריה, רצועת עזה או גרמניה.

<היו"ר אלי אלאלוף:>
או עובד זר. גם עובד זר.
<עודד פורר (ישראל ביתנו):>
כן, כל אחד. כל אדם שאינו אזרח ישראלי.

<מרב מיכאלי (המחנה הציוני):>
אדוני, אתה צודק שהדוגמה של העובד הזר מראה בדיוק שזה לא אותו דבר. זה לא אותו דבר.
<היו"ר אלי אלאלוף:>
אני מסכים אתך. כשעובד זר מגיע באמצעות חברה קבלנית, הוא עובד במעמד מסוים עם התקשרויות בתחום הבריאות, זה לא אותו דבר. פה זה תיירות מרפא, זה יותר ויותר טיפול פרטני בתייר ולא בקבוצות ענקיות, אז זה לא אותו דבר. כדאי להגדיר טוב מאוד באיזו ויזה הוא נכנס ולכן זה שונה. 
<עודד פורר (ישראל ביתנו):>
לא בטוח שעניין האשרה הוא בהכרח ה - - -
<היו"ר אלי אלאלוף:>
ודאי, זה מה שמבדיל בינו לבין האחרים. מדובר באשרה אישית.
<עודד פורר (ישראל ביתנו):>
על איזה אשרה נכנס מטופל פלסטיני לפה?

<נעה בן שבת:>
על זה בדיוק מדובר. הוא נכנס על היתר ולכן הוא מקבל פטור - - -

<היו"ר אלי אלאלוף:>
אולי משרד המשפטים יכול להסביר?
<שי סומך:>
היתר מת"ק, היתר של מנהלת התיאום והקישור ביהודה ושומרון. המינהל האזרחי נותן את האישורים האלה. זה הפטור לפי סעיף 17.
<עודד פורר (ישראל ביתנו):>
הוא גם הגיע לטיפול פרטני יחיד, צריך לספור אותו באותה מידה מבחינת העומס שמוטל עליהם.

<היו"ר אלי אלאלוף:>
חבר'ה, אנחנו מזמינים, המדינה זקוקה לעובדים זרים, לצערנו או לא לצערנו, זו עובדה.
<עודד פורר (ישראל ביתנו):>
לא, אני מקבל את ההערה כלפי עובדים - -

<היו"ר אלי אלאלוף:>
אבל אל תכניס אותם לתיירות מרפא. הוא נפל מהסולם שלו והוא צריך טיפול, אל תעשה לו את כל ה"ויה דולורוזה" של תייר. זה החלק ההומניטרי - -
<עודד פורר (ישראל ביתנו):>
לא, אני מדבר על זה שמגיע ילד או ראש ממשלה מהרשות הפלסטינית ומקבל טיפול במדינת ישראל.
<היו"ר אלי אלאלוף:>
הוא נכנס בלי ויזה, אל תדאג. אפילו יותר מהר ממך הוא נכנס לבית החולים. בואו נשאיר את תיירות מרפא בהגדרה ברורה שזה לתיירים אבל המושג הזה, כדאי לנתח ולראות את ההשלכות שלו.

<מרב מיכאלי (המחנה הציוני):>
זה לא כזה פשוט להחליף אותו.

<היו"ר אלי אלאלוף:>
בסדר, גמרנו. הדיון על השם של החוק, לא עכשיו. בואו נמשיך בבקשה.
<נעה בן שבת:>
"פרק ב': רישום סוכני תיירות מרפא
חובת רישום 2. (א) לא יעסוק אדם בתיווך לעניין תיירות מרפא ולא יתקשר עם מוסד רפואי לשם


            איתור תיירי מרפא, אלא אם כן הוא רשום במרשם ובהתאם לתנאי הרישום                 

                         להוראות לפי חוק זה.


           (ב) לא יציג אדם את עצמו כסוכן תיירות מרפא ולא ישתמש בכל תואר או כינוי


           שמשתמע מהם שהוא עוסק בתיווך לעניין תיירות מרפא, אלא אם כן הוא רשום 

                        במרשם."
למעשה, הדרישה היא שלצורך תיווך, המוסד עצמו יכול לקבל תייר מרפא ולטפל בו ללא תיווך בלי שום בעיה אבל אם אדם עוסק בתיווך אז הוא צריך להיות רשום באותו מרשם.
<היו"ר אלי אלאלוף:>
סוכן זה רק עבור תושבי ישראל.

<נעה בן שבת:>
סוכן עבור מי שהוא לא תייר בישראל. זה תיווך לעניין תיירות מרפא. זאת אומרת - - 
<היו"ר אלי אלאלוף:>
הוא חייב להיות תושב ישראל? תושב או אזרח?
<נעה בן שבת:>
המתווך עצמו? אנחנו נבדוק אחר כך. לא התייחסו לא לתושבות ולא לאזרחות.
<היו"ר אלי אלאלוף:>
כדאי שנתייחס.

<מרק כצלנסון:>
הוא צריך להיות איש עסקים עצמאי.

<היו"ר אלי אלאלוף:>
לא, אתה כבר בשם ההכנסות, אתה מדבר בשם המעמד שלו. הוא צריך להיות תושב או אזרח.

<עודד פורר (ישראל ביתנו):>
סעיף 17 לחוק הכניסה לישראל, זה עונה על איך שנכנס פלסטיני מרצועת עזה לישראל?

<נעה בן שבת:>
הפלסטיני, הוא מקבל פטור, הוא פטור מקבלת אשרה. הוא נכנס בהגדרה של - - -
<היו"ר אלי אלאלוף:>
עודד, אני מתנצל אבל יש פה ניהול ישיבה אחת. אני מבקש להתרכז -  מי שמנהל את הישיבה זה אני בינתיים. אני חוזר ואומר שהסוכן צריך להיות תושב, אזרח ישראל או כל אחד.

<שירה ארנון ברגמן:>
אני ממשרד הבריאות. הוא לא חייב להיות תושב או אזרח ישראל. יכול להיות - - - ואם הוא עוסק בתיווך חלים עליו כללים של החוק. יש בהמשך התייחסות גם - -
<היו"ר אלי אלאלוף:>
ואנחנו מעוניינים בזה? אנחנו מעוניינים לתת לכל אחד מהעולם לבוא ולהיות מתווך אצלנו בתוך המערכת של המדינה שלנו? מישהו יכול לעשות את זה במדינה אחרת?
<מרק כצלנסון:>
זה מורכב מדי. אי אפשר. אנחנו לומדים את זה שנים.

<עודד פורר (ישראל ביתנו):>
למה לא לקבוע מראש שמי שסוכן הוא אזרח ישראלי.
<היו"ר אלי אלאלוף:>
זה מה שאני רוצה להגיד. למישהו יש דעה נגדית? 

<מרב מיכאלי (המחנה הציוני):>
אני תומכת בדעת אדוני.

<היו"ר אלי אלאלוף:>
אז שיהיה ברור שסוכן הוא תושב ישראל, אני בעד אזרח ישראל.

<שי סומך:>
לא, תושב, לא אזרח.

<היו"ר אלי אלאלוף:>
אוקי, כי לתושב יש זכות גם לעבוד בארץ.

<נעה בן שבת:>
אם התיווך מחוץ לארץ, התיווך נעשה בחוץ לארץ, יש לי סוכן בחוץ לארץ והמוסד מתקשר אליו.
<היו"ר אלי אלאלוף:>
הוא יכול שימצא פה חברה שתייצג אותו.
<עודד פורר (ישראל ביתנו):>
לא, יכול להיות שהוא עשה את ההתקשרות ישירות מול בית החולים ואז לא חלים עליו הכללים האלה. הסוכן הקפריסאי שעשה התקשרות עם - -
<ערן הלפרן:>
בדיוק. זה קיים, זה עובד.

<נעה בן שבת:>
אבל זה יוצר בעיה כי אסור לבית החולים להיעזר בתיווך אם הוא לא של סוכן מרפא, וסוכן מרפא יכול להיות רק תושב ישראל ואז מנעת מהם את האפשרות להיעזר בסוכנים שהם מחוץ לארץ. 
<מרב מיכאלי (המחנה הציוני):>
אבל הסוכנים צריכים להיות רשומים בארץ.

<היו"ר אלי אלאלוף:>
זה נושא כל כך מורכב. אני לא חושב שכל אחד יכול לייצג תושב זר שבא לארץ, שהוא לא תושב המקום ואין למי לפנות. אני לא מקנא בכם, שתתחילו לחפש אותו בהונולולו בבתי חולים.
<עודד פורר (ישראל ביתנו):>
לפי התיקון הזה, אם אני מבין נכון אדוני, אז סוכן מחו"ל, אם ירצה להתקשר עם בתי חולים בארץ יצטרך לעבור באמצעות סוכן ישראלי כדי שיהיה כפוף לחוק.
<היו"ר אלי אלאלוף:>
נכון. אני חושב שזו שליטה טובה יותר. אין שום סיבה שלא ניתן עדיפות לאזרחים. אז אמרנו תושב.

<שי סומך:>
זאת לא המומחיות שלי אבל אני אגיד בקצרה: אני אבדוק אם יש בעיה עם המחויבויות של ישראל ברמה הבינלאומית כי אם אני זוכר נכון, יש אמנה שקשורה לחופש עיסוק של אזרחים זרים בתחומים מסוימים. נדמה לי שיש החרגה של נושא הבריאות אז אני צריך לבדוק אם זה חל.
<היו"ר אלי אלאלוף:>
תבדוק אבל אני חושב שהמעמד של סוכן בתיירות זה בדיוק התפקיד של סוכן חוץ מההכשרה הנדרשת לסוכן שמתעסק בבריאות. אז תבדוק את זה, זו נקודה לבדיקה.

<אלי ליפשיץ:>
לסוכן בתיירות אין מעמד מיוחד? לסוכן תיירות שאיננה רפואית.

<נעה בן שבת:>
למורה דרך יש מעמד מיוחד? יש רישיון?

<היו"ר אלי אלאלוף:>
כן.

<אלי ליפשיץ:>
הוא חייב להיות תושב ישראלי?

<קריאות:>
כן.
<נעה בן שבת:>
ולא רק זה, יש דרישות מאוד מחמירות למורה דרך.

<עודד פורר (ישראל ביתנו):>
בוודאי. מורה דרך צריך להיות עם תעודה ממשרד התיירות של קורס די יקר.

<היו"ר אלי אלאלוף:>
בדרך כלל יש את המדריך מחו"ל ואת המדריך המקומי שמקשיב לו. נמשיך.
<נעה בן שבת:>
"3 מרשם של סוכני תיירות מרפא
(1) המנהל ינהל מרשם של סוכני תיירות מרפא (בחוק זה – המרשם).
(2) המרשם יהיה פתוח לעיון הציבור באתר האינטרנט של המשרד ובכל דרך נוספת 
שיורה השר; הודעה על דרך נוספת כאמור תפורסם ברשומות."

השאלה היא מי הציבור שאמור להיות מעוניין במרשם הזה. לכאורה זה מרשם שאמור לשרת את האזרחים מחוץ לארץ, אנשים מחוץ לארץ ולכן, יכול להיות שהוא לא צריך להיות דווקא בשפה העברית. אולי צריך מראש לחשוב על זה שהוא יהיה בשפות אחרות.
<היו"ר אלי אלאלוף:>
גם בשפות אחרות אבל לא רק. תשאירו עברית.
<שירה ארנון ברגמן:>
כן, אנחנו מסכימים. הכוונה שזה יפורסם לציבור בחו"ל, לתיירות נופש - -
<נעה בן שבת:>
ואתם רוצים לפרסם אותו בשפה האנגלית או בעברית ואנגלית?

<עודד פורר (ישראל ביתנו):>
שפות אחרות כפי שיקבע השר. היום זה אנגלית, מחר זה גרמנית. הוא יחליט. 
<היו"ר אלי אלאלוף:>
לדעתי יש שלוש שפות. רוסית זה חובה.

<נעה בן שבת:>
"4. בקשה לרישום במרשם

(1) בקשה לרישום במרשם (בחוק זה – בקשה לרישום) תוגש למנהל ותכלול את כל 

אלה, לפי העניין:
(1) שם המבקש, פרטי זיהויו ומענו; היה המבקש תאגיד, תכלול הבקשה גם את
המסמכים שעל פיהם התאגד התאגיד או שעל פיהם הוא פועל, וכן את שמות

בעלי שליטה ונושאי משרה בתאגיד, פרטי זיהוים ומענם; היה המבקש עסק שאינו

תאגיד, תכלול הבקשה גם את שמות נושאי משרה בעסק, פרטי זיהוים ומענם;"
אולי צריך פה גם בעל שליטה, מי שהוא בעל השליטה בעסק הזה.

<היו"ר אלי אלאלוף:>
אבל זו בקשה חד-פעמית. אחר כך, אם הוא ידוע ומוכר לא צריך כל פעם להכין תיק, הסוכן הזה.
<נעה בן שבת:>
לא, אתה מקבל לתקופה של שנתיים את הרישום במרשם. אחרי זה יש אפשרות של חידוש.
"(2) פרטים בדבר עיסוקיו האחרים של המבקש, ככל שישנם.

(2) לבקשה יצורפו מסמכים המעידים על קיום התנאים לרישום לפי סעיף 5, כפי
שקבע השר.

5. תנאים לרישום במרשם

(1) המנהל ירשום במרשם מבקש המתקיימים לגביו תנאים אלה, לפי העניין:
(1) לעניין מבקש שהוא יחיד – "
(1) כפי שהוועדה החליטה להוסיף: זהו תושב ישראל.
(2) מלאו לו 21 שנים;
(3) הוא אינו עובד מוסד רפואי:
(4) הוא לא הורשע בעבירה שמפאת מהותה, חומרתה או נסיבותיה, אין
              הוא ראוי לעסוק בתיווך לעניין תיירות מרפא;"           

<רפאל ביאר:>
שאלה: מה זה הוא לא עובד מוסד רפואי? ואם יש לו מרפאה? מה הכוונה ש"לא עובד מוסד רפואי"? יש סוכנים שיש להם מרפאה. מה זה מרפאה?
<נעה בן שבת:>
מוסד רפואי זה גם מרפאה וגם בית חולים, גם ציבורי וגם פרטי.

<רפאל ביאר:>
אבל יש סוכנים ש - - - אין היגיון.
<היו"ר אלי אלאלוף:>
למה הכוונה, משרד הבריאות?

<שירה ארנון ברגמן:>
הכוונה היתה שלא יהיו סוכנים שעובדים בתוך המוסד הרפואי ואז יהיה להם אינטרס לשלוח לאותו מוסד, יש להם עניין אישי לקבל באותו מוסד, הם יכולים להקדים תורים באותו מוסד. זו היתה הכוונה.

<מרב מיכאלי (המחנה הציוני):>
ומה את אומרת לשאלה שאם מישהו שבבעלותו מרפאה - אנחנו מדברות על בעלים, לא על עובדות ועובדים במרפאה.

<רפאל ביאר:>
כן, מישהו שיש לו מרפאה פרטית והוא גם שולח - -

<קריאה:>
הוא עובד בקופת חולים בדימונה.

<רפאל ביאר:>
לא, לא מדובר על זה. זה מוסד ציבורי. 
<קריאה:>
אז צריך להגדיר איזה מוסד רפואי בדיוק.

<היו"ר אלי אלאלוף:>
מה העמדה הברורה של משרד הבריאות? זה לא הבנתי.

<מרב מיכאלי (המחנה הציוני):>
אם מישהו הוא בעלים של מרפאה והוא רוצה להירשם כסוכן רפואי, זה נראה לכם עונה על ההגדרה של עובד מוסד רפואי או לא? מה הכוונה שלכם? אני שואלת אותך כי זה המקרה.
<שירה ארנון ברגמן:>
זה המקרה. אם הוא לא שולח לאותה מרפאה, לאותו מוסד שבו הוא עובד, אז אין פה איזה שהוא ניגוד עניינים.
<עודד פורר (ישראל ביתנו):>
את נכנסת לסעיף - - -
<קריאות:>
- - - 

<עודד פורר (ישראל ביתנו):>
אני גם אשאל יותר מזה, סליחה אדוני: אם בית החולים רוצה להעסיק עובד שזה תפקידו?
<נעה בן שבת:>
אם זה עובד של המוסד הרפואי אז על זה ההתקשרות לא בתיווך. אין פה תיווך.

<היו"ר אלי אלאלוף:>
אני חייב להגיד שאני לא מבין למה לא יכול להיות? מותר לנו להתלבט.
<מרב מיכאלי (המחנה הציוני):>
אם אתה מעסיק עובד, אתה לא רושם אותו כסוכן. הוא לא נרשם כסוכן במרשם הסוכנים.

<ערן הלפרן:>
זה צריך להיות ברור שאני מסוגל לעשות את זה. כמו כן, - -
<היו"ר אלי אלאלוף:>
רגע ערן, לא קיבלת רשות דיבור. אני מכיר את שמך ואת העבר שלך. גילוי נאות, אני מכיר את כל מנהלי בתי החולים שיושבים פה לאור תפקידי הקודם והתערבותי בבתי חולים שהם ניהלו אבל לא בשבילי אישית. בינתיים אני עוד בריא, ולכן סליחה שמדי פעם אני קורא להם בשמותיהם הפרטיים.
<ערן הלפרן:>
חובת גילו נאות – אפשר להגיד שהבאת לנו הרבה מאוד משאבים לטובת בתי החולים.
<שירה ארנון ברגמן:>
הכוונה היתה פה לעובד. את הסוגיה הזאת אנחנו נבחן שוב.
<נורית קורן (הליכוד):>
אני גם מבקשת לבחון את הגיל. למה 21?

<היו"ר אלי אלאלוף:>
מה, 19 את רוצה? בר מצווה?

<ערן הלפרן:>
צעיר מדי?

<נורית קורן (הליכוד):>
נראה לי צעיר מדי.

<היו"ר אלי אלאלוף:>
כן בבקשה.
<תמי קרני:>
אני יושבת ראש לשכת האתיקה של ההסתדרות הרפואית. הסעיף האחרון אומר ששום רופא במדינת ישראל לא יכול להיות בעל סוכנות תיירות מרפא. זאת היתה הכוונה? והאם הכוונה נכונה, אם זה מה שאנחנו רוצים?
<היו"ר אלי אלאלוף:>
לא, הוא לא יכול להפנות חולה - - 
<מרב מיכאלי (המחנה הציוני):>
התשובה היא כן כי הוא לא יכול להמשיך לעבוד במקביל. לפי הסעיף הזה הוא לא יכול להמשיך לעבוד במקביל כרופא - -
<תמי קרני:>
אני מעלה פה שאלה האם זה נשמע הגיוני והאם היינו רוצים בזה?

<קריאות:>
לא, בעליל לא.
<מרב מיכאלי (המחנה הציוני):>
נשמע לי מאוד הגיוני.

<היו"ר אלי אלאלוף:>
אז מה העמדה של התפקיד שלך בנושא הזה?

<תמי קרני:>
אני מעדיפה שרופאים יעסקו בזה, ואני גם בתוך הקוד האתי מאמינה שחשוב שיש שם רופא שמנהל את הנושא הרפואי. אני חושבת שראוי שרופא שמעוניין לעשות את זה - -
<היו"ר אלי אלאלוף:>
אם מבחינה אתית לרופאים זה מותר, אז למה למנוע מהם טכנית?

<דניאל למברג:>
אני ממשיך את דברי דוקטור קרני, אני בעל חברה לתיירות מרפא. יש לנו קליניקה שעובד בה רופא אף, אוזן, גרון לצורך העניין, ואנחנו מקבלים חולים בתחום שלו. עכשיו, אם מגיע אלינו חולה שיש לו מחלה בתחום אחר ואני לצורך העניין גם עובד של המוסד הרפואי שלי, מגיע אלינו חולה שהוא בתחום רפואי אחר, אנחנו מפנים אותו לגורם מתאים. אז בעצם הסעיף הזה אומר שאסור לנו לעשות את זה. או שאנחנו מטפלים בו בעצמנו או שאנחנו פשוט אומרים: אדוני - -
<מרב מיכאלי (המחנה הציוני):>
זה לא מה שהוא אומר.

<דניאל למברג:>
מאוד מבלבלת ההגדרה הזאת.

<טלי פלוסקוב (כולנו):>
נכון, אני מסכימה שההגדרה לא מדויקת.

<היו"ר אלי אלאלוף:>
אני נוטה להגדרה של היחידה האתית שם.

<נעה בן שבת:>
אני מבינה שמשרד הבריאות אמר שהוא יבדוק את ההגדרה הזאת. אולי הוא יקבע כללים למידוד עניינים לבעיית אותו ניגוד עניינים או עניין אישי, כמו שצוין פה.

<היו"ר אלי אלאלוף:>
עוד הערה?

<עודד פורר (ישראל ביתנו):>
לפי דעתי הסעיף הזה יכול להימחק.

<מרק כצלנסון:>
אני מהאגודה הישראלית לתיירות מרפא. הכוונה כאן, הניסיון שעכשיו קורה, שיש בתי חולים שאומרים שמי שעובד בתור עובד של בית חולים, הוא לא יכול להיות בעל חברה לתיירות מרפא ולטפל בחולה שמטופל באותו בית חולים.

<טלי פלוסקוב (כולנו):>
נכון, זאת הכוונה, זה ניגוד עניינים.

<מרק כצלנסון:>
הוא באיכילוב, הוא לא יכול לטפל בחולים באיכילוב אבל הוא יכול לטפל בבית חולים אחר כמו שיבא למשל, הוא יכול לעשות את זה.
<מרב מיכאלי (המחנה הציוני):>
לא, הוא אומר שרופא שעובד באיכילוב או בשיבא או בכל בית חולים אחר לא יכול להיות רשום כסוכן. זה מה שזה אומר.

<מרק כצלנסון:>
אני מבין. אני אומר שזה עכשיו עובד ולדעתי זה בסדר.

<מרב מיכאלי (המחנה הציוני):>
עכשיו הוא לא יכול לטפל - -

<מרק כצלנסון:>
בבית חולים שלו כי זה יכול לקדם אינטרסים.
<מרב מיכאלי (המחנה הציוני):>
מישהו שהוא הביא?

<מרק כצלנסון:>
כן.

<ערן הלפרן:>
למה לא?

<מרק כצלנסון:>
זה יכול לפגוע.

<היו"ר אלי אלאלוף:>
אני חושב שזה סתם נראה לי מלאכותי האיסור הזה.

<ערן הלפרן:>
אני מצפה מרופאים שלי שאם הם עוסקים בזה, שיביאו אלי את הפרנסה ולא לאחרים.
<מרב מיכאלי (המחנה הציוני):>
תתבע מהרופאים שלך שלא יעסקו בך, זה מה שאני מצפה מהרופאים שלך, שהם לא יעסקו בתיווך של תיירות רפואית. סליחה, אני מתנצלת שזה מה שאני מצפה מהרופאים שלך.

<היו"ר אלי אלאלוף:>
מרב, אני חייב להגיד לך שפה זה חלק מהתפקיד הוולונטרי שיש בכל אחד מאתנו, לא חשוב באיזו מחלקה הוא נמצא. אתה נמצא במקום, אתה מכיר טוב, אתה עוזר למקום שלך בזה שאתה מביא לו קליינטים, זה נראה אקט מאוד הגיוני.
<עודד פורר (ישראל ביתנו):>
לגיטימי לגמרי.

<היו"ר אלי אלאלוף:>
ודאי.

<מרב מיכאלי (המחנה הציוני):>
אתה עובד בבית חולים, אתה מטפל בחולות וחולים. מאיפה אתה מכיר קליינטים בכלל? זה מטריד אותי מאוד שאתה מכיר קליינטים שהם עוד לא בבית החולים שלך בכלל. זה לא שמישהו שאל אותך במסדרון או שאל אותך איזה קרוב משפחה, שאלה אותך מישהי: תקשיב, יש לי חברה במקסיקו שיש לה איזו בעיה, מי הבן אדם הנכון. מי שהוא רופא או רופאה, שהם יביאו קליינטים באופן קבוע? זה נראה לי בעייתי מאוד.

<טלי פלוסקוב (כולנו):>
לא...

<היו"ר אלי אלאלוף:>
הבעיה המרכזית, הייתי אומר, שברגע שהמנהלת או האחראית על האתיקה בהר"י אומרת שמבחינה אתית זה לא מפריע לה שרופא ממקום מסוים הופך לסוכן ואחר כך להפנות - אני ברגע זה מקבל את העמדה של האתיקה של הרופאים. הם יותר מאשר הקפיצות שלנו במחשבה של אתיקה. פה יש עמדה ברורה. ברגע שהם קובעים מה שהם קובעים, אין לי שום צורך להתווכח. 

<מרב מיכאלי (המחנה הציוני):>
אני לא מתערבת להם בהגדרות האתיות שלהם. אני אומרת איך אני רוצה לראות את מערכת הרפואה הציבורית שלי ומה אני רוצה שהרפואות והרופאים או אגב, אנחנו נטפלות לרופאות. לא שונה אחיות או אנשי מעבדה לצורך העניין - -
<היו"ר אלי אלאלוף:>
את רוצה להכניס קרוב שלך בהרגשה הכי טובה למערכת הבריאות? תמצא לו קשר מקומי למערכת.

<מרב מיכאלי (המחנה הציוני):>
אתה מציע לי? אני ארשום לפני, תודה רבה אדוני.
<היו"ר אלי אלאלוף:>
כי אני אומר שאין ברירה, לצערי זה ככה. את רוצה לתת הרגשת ביטחון למטופל?
<מרב מיכאלי (המחנה הציוני):>
אז למה אנחנו טורחות על זה? חבל.
<עודד פורר (ישראל ביתנו):>
אולי תקבעי בחקיקה גם שפרסונל לא יטופל בצורה אחרת בבית החולים?

<מרב מיכאלי (המחנה הציוני):>
 אם זה הכל פרוטקשן, אז עזוב. לחוקק בחוק פרוטקשן? מה, אתה עושה צחוק?

<היו"ר אלי אלאלוף:>
אני מציע את זה? פרוטקשן זה מי שמקבל כסף. כשאני אקבל כסף תגידי את זה.

<מרב מיכאלי (המחנה הציוני):>
לא אתה חס וחלילה אבל כאילו זה מה שאנחנו אומרים, שעכשיו נסדר פרוטקציה בכסף?
<ערן הלפרן:>
אני מנהל בילינסון. קופות שלמות, גופים שלמים במערכת הבריאות עובדים על שיטת רופאים עצמאיים בתוך הבית. הוא רואה את המטופלת, הוא אומר: את צריכה ניתוח כריתת רחם והוא הולך ועושה את זה במסגרת השב"ן אחרי הצהריים ומקבל תשלום רסמי. וכתוצאה מכך, בקופות מסוימות עושים יותר ניתוחים מאשר בקופה אחרת - -
<מרב מיכאלי (המחנה הציוני):>
והם מיותרים בכיף.
<ערן הלפרן:>
זאת המציאות בכל העולם.
<מרב מיכאלי (המחנה הציוני):>
אז צריך שינוי בה, לא צריך להעצים אותה.

<ערן הלפרן:>
אבל זאת הפרקטיקה ויש לזה גם פתרונות.
<נעם ויצנר:>
בשביל זה יש את חוק הצינון עכשיו.

<טלי פלוסקוב (כולנו):>
זה מקובל עליכם?

<ערן הלפרן:>
ככה זה בארה"ב, ככה בכל אירופה.

<מרב מיכאלי (המחנה הציוני):>
וארה"ב זה באמת מקום שאנחנו צריכות ללמוד ממנו הרבה דברים, רפואה ציבורית מצוינת לכל. אין, אמרת הכל.
<היו"ר אלי אלאלוף:>
מרב היקרה, שניה.

<תמי קרני:>
אני חושבת שיש כאן איזה בלבול בסיסי. בממוצע, לכל רופא במדינת ישראל יש 2.4 משרות. אם לא היינו עושים את זה, לא היה מקבל הציבור את הטיפול שהוא מקבל, ואנחנו עושים את זה במסגרות שונות. הרופאים הולכים למקומות שיש בהם - - - את זה אני רוצה להדגיש כי ברגע שמתחיל להיות מדובר שכאילו יש הבדל בין מה שאנחנו עושים בבתי החולים הציבוריים לבין מה שאנחנו עושים במרפאות, כרופאים עצמאיים ובמרפאות קופות החולים – רופאים עוסקים בזה כל הזמן. אנחנו עובדים יותר ממשרה אחת. אז להביא את זה למקום של חוסר יושרה של התפקוד של הרופאים שלנו? אני חושבת שזה לא נכון. ואם רופא רואה במסגרת המרפאה העצמאית שלו חולה ומחליט רפואית שראוי לעשות לו ניתוח או צריך לעשות לו ניתוח והדרך הנכונה להעביר אותו היא כזאת או אחרת והוא עושה את זה, זה בסדר כי זאת הדרך שזה עובד במדינת ישראל אחרת לא תהיה לנו רפואה. תורים יהיו פי כמה וכמה יותר ארוכים. אז אני טוענת שאם הרופאים עושים את זה, ועושים את זה ביושרה ולא בוגדים באמון שנותנים בהם, ולא חשוב איפה הם מטפלים, אפשר לתת להם גם את האמון שהם מטפלים בתיירים במסגרת הזאת, שזה בשוליים. שמענו את האחוזים היום, זה לא איזה - - 

<מרב מיכאלי (המחנה הציוני):>
אבל עכשיו את פותחת פה פתח חדש. את מאפשרת לרופאות ורופאים שעובדים במוסדות רפואיים להירשם כ..., את פותחת להם עכשיו עוד, ואמרת 2.5 משרות. את פותחת להם עכשיו כאילו עוד דבר - -
<קריאות:>
- - -

<היו"ר אלי אלאלוף:>
אל תהפכו את זה לפינג-פונג בין שני אנשים. פרופסור ביאר בבקשה.

<רפאל ביאר:>
אדוני היושב ראש, אני חושב שסטינו קצת מהדיון בצורה בולטת. אין ספק שיש לרופאים לפעמים ריבוי משרות. אחד עובד בקופת חולים כללית ובבית חולים כזה, אחד במאוחדת ובבית חולים פרטי אחרי הצהריים אבל לא זאת השאלה. השאלה היא האם רופא שעובד ברמב"ם, יכול להיות לו גם רישיון של סוכן ולקבל אחוזים מהחולה שהוא מפנה אם לרמב"ם או לשיבא או לאסותא. לדעתי, אסור לאפשר לו את זה.
<היו"ר אלי אלאלוף:>
את זה לא אמרנו ואני מסכים אתך.

<עודד פורר (ישראל ביתנו):>
אבל את זה אתה עושה בסעיף אחר ולא בסעיף הרישום. אתה מאפשר לו להירשם. ניגוד העניינים, על זה דיברנו בהתחלה.

<נעה בן שבת:>
לא, ניגוד העניינים הוא רק חובת גילוי. אין פה איסור על הניגוד עניינים. פה יש איסור. אומרים: אתה עובד במוסד רפואי, אתה לא תוכל להיות רשום במרשם.
<עודד פורר (ישראל ביתנו):>
בדיוק. בכלל, אתה גם לא תוכל להפנות למוסדות רפואיים אחרים.
<תמי קרני:>
אני מסכימה אתך אבל לא לזה שגורף - - -
<יבגני שילמן:>
אדוני היושב ראש, לעצם ההגדרה: אתם מדברים על רופאים ואני תומך בדוקטור קרני אבל איזה אינטרס יש לרנטגנאים, אחיות, לבורנטים, סניטרים, שעובדים לא רק במכון מור, אם זה מוסד רפואי. עובדים ונותנים דיאליזה ורוצים לעסוק בתיירות מרפא, הם לא מור, הם יכולים להביא את זה ואין שום מניעה להביא את זה לבית חולים אחר, לקליניקה אחרת, לא רק רופאים. יש בעלי מקצועות אחרים, פרה-רפואיים ורפואיים שכרגע לא יכולים לעסוק בזה לפי ההגדרה הזאת. למה?
<ערן הלפרן:>
היום הם עוסקים בזה.

<יבגני שילמן:>
יש כללי אתיקה, יש חוקים, יש הנחיות של בית חולים. אנחנו לא עובדים בוואקום.

<היו"ר אלי אלאלוף:>
תודה. הבנתי.
<מידד גיסין:>
אני יושב ראש צב"י – צרכני בריאות ישראל. אני חושב שבנושא הזה, זה נושא מיוחד כי מעורבת בו הרפואה הציבורית והפרטית. כל מה שמדובר בנושא הפרטי, אין לנו בעיה עם זה בכלל. הבעיה היא ברפואה הציבורית, ואני רוצה להזכיר לציבור שיצאו שתי תקנות, שרופא שרואה מבוטח ברפואה הציבורית לא יכול לראות אותו ברפואה הפרטית חצי שנה. אני חושב שלא צריך להגביל את הרופאים אבל צריך להגדיר מדויק את הנושא של ניגוד אינטרסים.
<היו"ר אלי אלאלוף:>
טוב, אני לא יודע אם זה קשור לנושא?
<נעה בן שבת:>
זה קשור לנושא, לשאלת - התשובה, אם הבנתי נכון לעניין של העברה מציבורי לפרטי, זה היה בקשר לדוגמה שניתנה אבל - -
<היו"ר אלי אלאלוף:>
אתה לא יכול לראות אותו בפרטי כשהוא זר. אם התייר זר, הוא לא יכול לראות אותו. זה לא קשור...
<נעה בן שבת:>
הסעיף האחרון פה, בהצעת החוק, מבקש להתייחס לתשלום ששילם מוסד תיירות מרפא למוסד רפואי ציבורי כתשלום ציבורי, ואחר כך אי אפשר להעביר אותו למערכת הפרטית. אז כן יש פה קשר בין מה שהצעת החוק מבקשת לעשות.

<היו"ר אלי אלאלוף:>
אז נעשה עוד בירור בנושא הזה.

<דני אנגל:>
אני מנכ"ל מדיקל סנטר הרצליה. אני רק רוצה להתחבר לשאלה האחרונה פה: בנציבות שירות המדינה, לפחות ככל שאני יודע, רופא שרואה חולה פרטי לא יכול לטפל בו אחר כך במערכת הציבורית, וזה נובע מהרעיון שלא יהיה ניגוד עניינים אחר כך בתוך המערכת הציבורית, שאתה מקדם מישהו וקיבלת כסף.
<טלי פלוסקוב (כולנו):>
אבל זה לא מדבר על התיירים.

<היו"ר אלי אלאלוף:>
במקרה זה תקנה שיצאה מפה.

<דני אנגל:>
אבל הרעיון הוא אותו רעיון. הרופא לא יכול להיות סוכן, ולטפל בו אחר כך בתוך המערכת שבה הוא עצמו עובד. אז אני מסכים עם מר כצנלסון, שאמר קודם שהוא יכול לעשות אבל לא באותו בית חולים שהוא עצמו עובד.
<נעה בן שבת:>
השאלה אבל אם הבעיה שלך נובעת מזה שאתה מנהל מערכת בתוך המערכת הציבורית ואז אתה נותן הוראות לעובדים שלך ואתה יכול לבוא ולהגיד: אתם לא יכולים להביא חולים מבחוץ או שזו שאלה אתית של אותו ניגוד עניינים. ואז השאלה אם אפשר להסתפק בנושא של הגילוי מידע או שצריך באמת לאסור את זה, כמו הציעה פה הצעה החוק.
<דני אנגל:>
מחר כל מנהל מחלקה ציבורית יהיה סוכן, והמחלקה שלו תעבוד עבורו.
<מרב מיכאלי (המחנה הציוני):>
כן, בדיוק.
<היו"ר אלי אלאלוף:>
מה העובדות היום? יש הרבה רופאים שהם סוכנים?
<ערן הלפרן:>
לא.

<תמי קרני:>
יש רופאים שעובדים ועוסקים בזה.

<היו"ר אלי אלאלוף:>
אז אם אין היום, למה שנאפשר מחר?

<מרב מיכאלי (המחנה הציוני):>
בדיוק.

<עודד פורר (ישראל ביתנו):>
הם עובדים בסוכנויות האלה.

<דניאל למברג:>
אבל ההגדרה של מוסד רפואי פה היא הבעייתית.
<היו"ר אלי אלאלוף:>
אבל אם הם עובדים במוסד, במרפאה, בסוכנות - -
<יבגני שילמן:>
אבל הם בעלי משרה, הם מנהלים רפואיים. 
<היו"ר אלי אלאלוף:>
הם בעלי הסוכנויות?

<יבגני שילמן:>
לא, לפעמים הם בעלי משרד. הסוכנויות שמיוצגות - - -

<קריאה:>
אבל אז הם לא יכולים להיות עובדים במקום - - -

<היו"ר אלי אלאלוף:>
נראה לי שהנושא מאוד מורכב. אני אבקש מדוקטור קרני ממשרד הבריאות ומהייעוץ המשפטי שלנו, תשבו על זהו תבדקו את זה לעומק לדיון הבא. מקובל?

<מרק כצלנסון:>
יש לי עוד הערה חשובה מאוד: יש עוד מקרים שצריך לקחת בחשבון, וזה גם מאוד חשוב מבחינה אתית. יש מקרים שבהם תייר לא מתאים, הוא הגיע באופן פרטי לרופא, הרופא אומר: אני אנתח אותך בבית חולים פרטי, ובסוף מסתבר שהוא כל כך מורכב שאי אפשר לנתח. המערכת של בית חולים פרטית לא מתאימה, ואז מעבירים אותו לבית חולים ציבורי והרופא אומר: אצלי במערכת, במחלקה, אפשר לנתח אותך בגלל שיש טיפול נמרץ וכולי וכולי. קורה גם מצב הפוך: מגיעים לבית חולים ציבורי ומסתבר שאין תורים, והתור הכי קרוב זה בבית חולים פרטי. זה אתי לטפל בתייר כמה שיותר דחוף אז צריך לקחת בחשבון גם את הדבר הזה. והרופא הזה, ספציפית, הוא הכי טוב לחולה הזה עם הבעיה שלו. 

<נעה בן שבת:>
אבל הוא הביא אותו או שהוא פגש אותו בבית החולים? 
<מרק כצלנסון:>
החברה לתיירות מרפא הביאה את החולה הזה לרופא הזה ספציפית.
<עודד פורר (ישראל ביתנו):>
הוא לא סוכן לצורך העניין.
<טלי פלוסקוב (כולנו):>
הוא לא הביא, החברה הביאה.
<מרב מיכאלי (המחנה הציוני):>
אמרתי, אבל דיברנו על מי יכול להיות סוכן - - -
<קריאות:>
- - - 

<היו"ר אלי אלאלוף:>
יש פה שתי שאלות: האם רופא יכול להיות סוכן? וכן האם הסוכן יכול להפנות למקום שבו הוא עובד באופן קבוע כי הוא רופא. עוד משהו שי?
<שי סומך:>
משרד המשפטים. לא מדובר כאן רק באתיקה של רופאים, מדובר כאן באתיקה של שירות המדינה כי חלק גדול מהרפואה - - 
<היו"ר אלי אלאלוף:>
אז שתצטרף לצוות. 

<שי סומך:>
לא, נציבות שירות המדינה.

<היו"ר אלי אלאלוף:>
אז תצרף מישהו, אם יש מי שיענה לך.

<שי סומך:>
כן, כי אם עובד מדינה רוצה לעבוד בעבודה פרטית הוא חייב לקבל היתר מנציב שירות המדינה. לכן, זאת אתיקה של עובדי המדינה ואני לא יודע אם הנציבות תאפשר דבר כזה.
<קריאות:>
- - - 

<היו"ר אלי אלאלוף:>
טוב, אפשר לעבור נושא? ברשותכם, נעבור להגדרה הבאה. חשבתי שההגדרות זה צ'יק-צ'ק, שכולם יסכימו...
<נעה בן שבת:>
האמת היא שאנחנו יצאנו רגע משלב ההגדרות, אנחנו כרגע בתנאים לרישום של הסוכן.

<היו"ר אלי אלאלוף:>
חבר'ה, אני מבטיח לכם, 14:30 ודקה אתם עפים, כולנו. אז בואו נתאפק עד אז.
<מרק כצלנסון:>
לגבי הרישום של הסוכן: הנושא של רישום של הסוכן – יש פה הרבה נציגויות של חברות תיירות מרפא. רובינו הקמנו את העסקים מאפס וחלק, למשל אני, למדנו על בשרינו איך לטפל, איך לעזור לתייר מרפא לקבל פה טיפול טוב ומהיר וכולי. זה נורא מורכב, זה נורא קשה, זה נורא אחראי. צריכה להיות אתיקה ומצפון פנימי מאוד מאוד גדול ואיכותי. זה מקצוע. זה גם מודל ייחודי בישראל. אני קורא לזה "אור לגוים", מה שאנחנו עושים פה. שילוב של בתי חולים, רופאים פרטיים וציבוריים, כולם ביחד. כולם פה עושים עבודה מצוינת לטובת החולים הזרים, שאחרי זה מאוד מרוצים שהם הגיעו לישראל והצלנו להם את החיים. אבל אסור לתת רישיון לכל אחד שגילו 21 ואין לו עבר פלילי. אסור. אסור לעשות את זה.
<טלי פלוסקוב (כולנו):>
אז מה עוד אתה מציע?

<מרק כצלנסון:>
אני מציע הכשרה מקצועית - -

<טלי פלוסקוב (כולנו):>
באיזה תחום?

<מרק כצלנסון:>
מלווה, איש מכירות שעובד בחברה לתיירות מרפא וגם שפה רוסית וגם שפה עברית, אתית, רפואית - -
<קריאות:>
לא, זה אתה לא יכול - - -

<נעה בן שבת:>
אתם התחלתם מאפס, בלי הכשרה, נכון?

<עודד פורר (ישראל ביתנו):>
אני אסביר לך מה הבעיה: אם אתה מדבר על הכשרה מקצועית, מי ייתן את ההכשרה המקצועית?

<ערן הלפרן:>
אפשר לעשות את זה עם ההסתדרות הרפואית, עם איגוד מנהלי בתי חולים, שלא כל אחד יבוא ויסתובב - - - ויש קוריקולום שחשבנו לעשות וולונטרי. מה זה בן 21 ונותנים לו רישיון?

<נורית קורן (הליכוד):>
זה בדיוק מה שאני שאלתי, למה בן 21?
<עודד פורר (ישראל ביתנו):>
אם יש אפשרות להכשרה מקצועית - -
<מרב מיכאלי (המחנה הציוני):>
אבל מי עושה? מי מחליט?
<עודד פורר (ישראל ביתנו):>
ההסתדרות הרפואית.

<מרב מיכאלי (המחנה הציוני):>
סליחה אדוני, מרק כצנלסון, איפה אתה למדת? מה הכשיר אותך להתחיל את הדרך, כשאתה התחלת מאפס, עם מה באת מצויד?
<מרק כצלנסון:>
המזל שלי הוא שאני למדתי רפואה בברית-המועצות, מכללה, ואמא שלי אחות ואחותי רופאת שיניים אז אני לבשתי חלוק לבן ויש לי - - - ויש לי אתיקה, ונצמדתי תמיד לרופאים והרופאים תמיד אמרו לי מה צריך לעשות. אבל באו הרבה שלא למדו רפואה, והם באו מרחוק, וחלק שגם אי אפשר להאשים אותם כי המדינה אמרה: תתעסקו במה שאתם רוצים, תיירות מרפא פתוחה לכולם. הם לא יודעים את זה, אין להם את המוסר הזה ואין להם את הערכים האלה כי הם לא למדו בכלל משהו שקשור ל - - 
<מרב מיכאלי (המחנה הציוני):>
אבל הם עושים את זה היום.

<מרק כצלנסון:>
כן, אבל המקרים הזוועתיים ששמנו, זה - - -
<טלי פלוסקוב (כולנו):>
זה פוגע מאוד בתדמית של המקצוע שלכם כי אנחנו יודעים שיש הרבה...

<מרק כצלנסון:>
בדיוק. צריך ללמד אותם, שיישארו.

<מרב מיכאלי (המחנה הציוני):>
אז מה אתם מציעים?
<טלי פלוסקוב (כולנו):>
קורס הכשרה.
<ערן הלפרן:>
זה נראה אבסורדי שבחוק שכל כך מתמודדים עליו, על חוליה שהיא מאוד חשובה ופרוצה לחלוטין אומרים שיהיה בן 21 וזהו.
<מרב מיכאלי (המחנה הציוני):>
אז מה אתם מציעים?
<ערן הלפרן:>
אנחנו מציעים שיקבע כנספח לחוק מי רשאי לעבות את זה, לעשות קוריקולום משותף בין איגוד לשכות המסחר לבין הממסד הרפואי, אם זה יהיה משרד הבריאות או איגוד מנהלי בתי חולים והר"י יקבעו. האמת שיש כבר טיוטות להכין קורסים כאלה של יומיים, שלושה, מרוכזים עם איזה בחינה בסוף. קצת עקרונות של אתיקה, עקרונות של מינוח רפואי, עקרונות של כלכלה, עקרונות של אתיקה רפואית. זה לא מסובך. הראשונים, ראשונים אבל גם אם אתמול נפתח מקצוע של רפואת כאב, הראשונים עשו טיפול בכאב בלי לקבל הסמכה ברפואה. מה שנקרא "אבות המקצוע".
<מרב מיכאלי (המחנה הציוני):>
בסדר גמור. 
<קריאות:>
- - - 

<מרב מיכאלי (המחנה הציוני):>
הראשונים שדיברת קיבלו הסמכה לרפואה?

<ערן הלפרן:>
קיבלו הסמכה של סוכן.
<נעה בן שבת:>
- - - אנחנו מדברים על הגבלות של איסור, צריך לזכור, אז הן צריכות להיות מאוד מוצדקות.

<ערן הלפרן:>
אז אחד הדברים למשל במקצוע הרפואה, יש אפילו היום סוכנים שלא מאוגדים במסגרת של חברות שעוסקות בעניין. הם חאפרים. אתם רוצים דוגמה בנהגי מוניות? סליחה שאני אומר את זה אבל כל אחד יכול היום לעסוק בזה. לא חייב להיות חבר באיגוד מקצועי, לא חייב להירשם.
<נורית קורן (הליכוד):>
במיוחד אם אתם יודעים שיש הרבה פאשלות - - -
<היו"ר אלי אלאלוף:>
נציג משרד הבריאות, בבקשה. נורית, את צודקת. 

<נעם ויצנר:>
אני יועץ למנכ"ל משרד הבריאות. הנושא הזה, אנחנו נפגשנו לא פעם לפני תזכיר החוק הזה, והנושא הזה עלה ויש בו ממש אבל אנחנו חושבים שלא נכון להכניס את ההגדרות של ההכשרה לתוך החוק הראשי ולכן, אם נמשיך את הקריאה, נראה שיש לשר סמכויות להתקין תקנות גם בנושא הזה בהמשך, תקנות שבאות אחר כך - - 

<היו"ר אלי אלאלוף:>
לא, לא.  

<עודד פורר (ישראל ביתנו):>
אתה תודיע לשר מה הוא עושה. אולי תעדכן את הוועדה כמה פעמים אנחנו מחכים. יושב ראש הוועדה עושה פה דיונים על תקנות, לא? עשית איזה דיון או שניים. אנחנו לתקנות שלכם סיימנו לחכות.

<קריאות:>
- - - 

<היו"ר אלי אלאלוף:>
שי, בבקשה. חברים, אני רוצה להגיד לכם, ברשותכם: אין מקצוע שאין לו אפשרות לקבל הכשרה כל שהיא. אין. זה נראה לי אבסורד. זה התחום הזה שאמור להיות מבוסס גם על מקצועיות, גם על אמון המטפל ואנחנו אומרים: כל דכפין יבוא וייקח. איזה מן דבר זה? אתמול יכול להיות סבל, ולסבל יש כוח ומחר יכול להיות סוכן בנושא הבריאות. זה נראה לי אבסורד מטורף.
מי שהגיש לנו הגדרות של הכשרות זה בדרך כלל משרד הכלכלה. עכשיו זה עבר למשרד העבודה כדי שהוא יגדיר את זה. אני מציע שהנושא הזה יהיה חייב להיות מוגדר גם עם תוכן מקצועי לקורסים, ומי הגופים שיכולים לתת את זה. אם ניקח את הדוגמה של בודקי השכר, למרות שלקחו רואי חשבון ולקחו עורך דין וכולי, חייבו אותם בקורסים. אין שום סיבה פה, במקצוע הזה, באמת אני לא שמתי לב שנכנסנו לזה אבל אני חוזר: חייבת להיות הכשרה לאיש, שלושה ימים, שבעה ימים, אני לא יודע מה. אז בואו נטיל את זה - -
<נעה בן שבת:>
משרד הבריאות אולי ייתן את האינפוט - - 

<היו"ר אלי אלאלוף:>
משרד הבריאות צריך לעשות את זה. אני חוזר ואומר: משרד הבריאות חייב להביא לנו הצעה בנושא ההכשרה הנדרשת לסוכני המרפא האלה, שתהיה להם הגדרה מוגדרת. משרד התיירות לא נותן אישור לסוכן תיירות לכל אחד.
<אלי ליפשיץ:>
לא, לא. אין ולא צריך להיות. יש חובת רישיון רק לגבי מורי דרך.
<היו"ר אלי אלאלוף:>
רק מורי דרך? מה, אני יכול לפתוח מחר סוכנות נסיעות?
<אלי ליפשיץ:>
אם אתה מעוניין, זה בניגוד עניינים עם עבודתך בכנסת. 
<היו"ר אלי אלאלוף:>
לא בניגוד עניינים עם הנסיעות. היה לא?

<אלי ליפשיץ:>
היה.

<היו"ר אלי אלאלוף:>
ומה הסיבה שביטלתם?

<אלי ליפשיץ:>
זה בגלל חוק יסוד: חופש העיסוק. היו פה הרבה רישיונות - - -
<היו"ר אלי אלאלוף:>
אני חושב שזה חייב להיעשות.

<נעה בן שבת:>
בכל מקרה, זה צריך להיות מצומצם ולהמיר את זה כי אנחנו לא יכולים להציב סתם ככה מגבלות. 
<היו"ר אלי אלאלוף:>
לא, זה לא יהיה רטרואקטיבי.

<מרב מיכאלי (המחנה הציוני):>
נעה, צריך לעשות פה בדיקת רוחב.

<עודד פורר (ישראל ביתנו):>
אדוני, אתה נתת את הדוגמה של משרד התיירות אז הוא כן ענה לך. הוא אמר: מורה דרך חייב. אני חושב שסוכן תיירות רפואית הוא מורה דרך. הוא בדיוק זה. הוא מורה דרך של התייר הרפואי או של המתרפא הבינלאומי שמגיע לישראל בתוך המבוך הזה, וראוי לייצר איזה קוריקולום שיקבעו - -
<מרב מיכאלי (המחנה הציוני):>
שירה עודד.

<עודד פורר (ישראל ביתנו):>
איזה שהוא קוריקולום שיקבעו אותו יחד עם ההסתדרות הרפואית. רק מה? לא להשאיר את זה לתקנות שנחכה להן. עשית את זה פה עם - - - הגיעו בסוף לשכת רואי החשבון, לשכת יועצי המס עם רשות המסים לאיזו שהיא הסכמה מסוימת על הקורס. אני חושב שיכולים לעשות את זה ההסתדרות הרפואית מול משרד הבריאות ונגמר הסיפור.
<היו"ר אלי אלאלוף:>
אוקי. אז תיקחו על עצמכם - -

<נעם ויצנר:>
החשש שלנו הוא מאותו דבר שאתם חוששים ממנו ומכירים אותו מתחומים אחרים, שאנחנו נקבע פה איזה שהוא סטנדרט. הרי לא סטנדרט באוויר, מישהו צריך לפקח עליו. צריך לתת תעודה. יש כאן איזה נטל בירוקרטי. 

<היו"ר אלי אלאלוף:>
לכן, משרד העבודה ידפיס לך את זה. באמת. 
<קריאה:>
מה האלטרנטיבה?

<היו"ר אלי אלאלוף:>
לא, זה כל אחד יבוא – חבר'ה, אם אני לא טועה, המספר היום של סוכנים מוגדרים זה 185, זה המספר שנתת לנו שם?
<מרק כצלנסון:>
חברות לתיירות מרפא זה הרבה יותר.

<היו"ר אלי אלאלוף:>
בערבית זה – אין מי שמבין פה ערבית מרוקאית מספיק אבל זה - - - בבקשה אדוני.

<יצחק דניאלי:>
אני מאיגוד לשכות המסחר. בלשכת המסחר קיימת מכללה מאוד גדולה שמעבירה עשרות הכשרות מקצועיות - - אנחנו מוכנים לקחת את זה על עצמנו כארגון גג, להעביר את ההכשרות המקצועיות.
<עודד פורר (ישראל ביתנו):>
כל הגופים יוכלו לתת את ההכשרות האלה, השאלה מי ייתן את התעודה.

<היו"ר אלי אלאלוף:>
תעבדו על זה בבקשה. כן, דוקטור קרני, בבקשה.
<תמי קרני:>
אני רוצה להגיד שהמקצוע הזה והסיבה שישבתי לכתוב יחד עם החברים איזה שהוא קוד אתי, שייקחו על עצמם מחויבויות – דרך אגב, מאוד התרשמתי לטובה כי הם רצו את המחויבויות, הם רצו לדעת איפה הגבולות והם לקחו את זה על עצמם, ועכשיו הם נלחמים שזה יהיה בפנים. אז בעולם הרפואה, תבינו, זה לימודים של המוני שנים לעסוק ברפואה ואחר כך גם אנחנו לוקחים על עצמנו חובות אתיות, שאתם יודעים כמה הן רחבות וגדולות. ולא יכול להיות שנתעסק בתיירים שמגיעים מארץ רחוקה, מחפשים בריאות, ומי שמלווה אותם זה בן 21 שלא עבר עבירות פליליות. אני חושבת שזה באמת - -
<היו"ר אלי אלאלוף:>
עוד לא הספיק לעשות עבירות.
<תמי קרני:>
סליחה, בהסתדרות הרפואית יש כל הקורסים של מומחים, כל ההתמחויות נעשות בתוך ההסתדרות הרפואית. משרד הבריאות נותן אחר כך את התעודה של המומחיות. אנחנו בנויים לעשות את הדברים האלה יחד עם לשכות המסחר. מי שירצה להתעסק בזה, קורס יש כמעט מוכן.
<מרב מיכאלי (המחנה הציוני):>
הנקודה ברורה.

<היו"ר אלי אלאלוף:>
אוקי, אז אמרנו שתהיה להם הכשרה כל שהיא לפי הנחיות משרד הבריאות. כן, בבקשה.
<ג'קי עובדיה:>
אני עובד של שירותי בריאות כללית, חטיבת בתי החולים אבל בעבר הייתי יועץ משרד התיירות בנושא הזה ויועץ לוועדת גרמן, וגם שותף להקמה של הקוד האתי.
<היו"ר אלי אלאלוף:>
לא כולנו נגיד את הג'ובים שמילאנו בעבר פה.

<ג'קי עובדיה:>
משרד התיירות ביטל את הצורך ב - - - מכל מיני סיבות. אי אפשר לפקח על זה ואי אפשר - - - אתם הולכים במשעול של ליצור סוכנים חדשים שאי אפשר יהיה לפקח עליהם.
<עודד פורר (ישראל ביתנו):>
מורי דרך.
<ג'קי עובדיה:>
זה גם לא יהיה מורי דרך. זה לא יעבוד חוקית - -
<היו"ר אלי אלאלוף:>
אני מציע שאם יש לך עמדה, תעביר את זה לוועדה, לייעוץ המשפטי ויתייחסו להערות שלך.

<ג'קי עובדיה:>
אין בעיה. רק ברשותך עוד הערה אחת: אני חושב שהדיון הזה מאוד מרגש מכיוון שמדינת ישראל תהיה בעצם המדינה הראשונה בעולם, וזה טרנד רחב בעולם של תיירות רפואית. זה הולך להתפתח אבל ישראל והוועדה שלך והחוק הזה, זה יהיה חוק ראשון בעולם בתחום הזה. זה אומר שגם אם נחזיר בעזרת קוד אתי או דבר אחר, אנחנו בעצם יוצאים כאן עם איזו אמירה אתית שמחזקת את ישראל דווקא במקום שהיא קיבלה בו ביקורת. אז ישראל יכולה להיות אור לגויים לא רק במכירת ההייטק אלא גם במכירת ידע רפואי, שירותי רפואה, בצורה מוסדרת. אז אני חושב שצריך להסתכל על זה בזהירות ולאפשר לזה לחיות, ובאמת לקחת את זה ברצינות כי אנחנו נהיה כאן חדשניים בעולם.
<היו"ר אלי אלאלוף:>
נראה לך מספק שסוכן בתחום הזה יהיה בן 21 ללא שום עבר פלילי?
<ג'קי עובדיה:>
לחלוטין לא. דוקטור הלפרן קיבל מאתנו בזמנו, כשהייתי באגודה, הצעה לעשות קורס. הר"י רצו לעשות קורס - -
<היו"ר אלי אלאלוף:>
אוקי, אז הגדרת התפקיד הזה לא ממלא - - 

<נעה בן שבת:>
אז רק רציתי להבין למה ההערה? אתה אומר מצד אחד שיהיה סילבוס ותהיה כשרה וזה יהיה תנאי לרישום במרשם. אז מדוע זה מפריע לך?

<ג'קי עובדיה:>
לא מפריע, רק אסור לקחת את זה למקום של סוכן מורשה כי אז החוק לא יחזיק את זה, זה ייפול בגלל חופש העיסוק. אני כבר בדקתי את זה משפטית. זה פשוט לא יחזיק.
<נעה בן שבת:>
אבל אם אתה אומר שההכשרה הזאת נחוצה, וההכשרה הזאת היא באמת דבר שהוא חיוני, אני מבינה מדבריך, אז מדוע זה לא ייחשב - -
<ג'קי עובדיה:>
תוסיפו אותם כפרופסיה, כאיגוד שיקבע את זה, ורק חברי איגוד יוכלו להיות סוכנים ואז הם קבעו את זה, לא אתם.
<נעה בן שבת:>
בגלל צורת ההסדרה.

<ג'קי עובדיה:>
בוודאי.

<היו"ר אלי אלאלוף:>
אוקי, הבנו. את הנושא הזה מיצינו.

<מרק כצלנסון:>
יש מצגת. הנושא של - - -

<היו"ר אלי אלאלוף:>
לא חבר'ה, לפעמים צריך לחתוך. תזכרו מה שרציתם להגיד. נעה תמשיכי. אנחנו חוזרים לקרוא את החוק.
<נעה בן שבת:>
אדוני, אנחנו נחזור לסעיף הזה עם הצעה לעניין הנושא של ההסדרה כדי שנוכל לוודא שתהיה גישה מידתית ולא כל מה שנדרש כאן.

<טלי פלוסקוב (כולנו):>
סליחה, כל מה שקשור לחברות סוכנים, אנחנו לא דנים כאן? לדוגמה: הרעיון שבכל חברה יהיה מנהל רפואי, איך אנחנו יכולים להיות בטוחים שהחברה הזאת נותנת לנו שירות מקצועי ולא פוגעת בתדמיתה של המדינה? ולא סתם אני אומרת את המשפט הקשה הזה כי אני יודעת מה מדברים על מדינת ישראל ברוסיה, אלה שלא מרוצים, אלה שנפלו לידיים הלא נכונות. ולכן, אם אנחנו כן יכולים כאן באמצעות החוק איכשהו כן להשפיע, מי כן יש לו זכות לטפל בדבר הזה, אז אני חושבת שאנחנו צריכים לעשות את זה. אנחנו לא יכולים להשאיר את זה ככה פרוץ כמו שזה היום. 
<נעה בן שבת:>
השאלה אם הקורס הכשרה הזה הוא לא - -

<טלי פלוסקוב (כולנו):>
אני כרגע מדברת על - -
<היו"ר אלי אלאלוף:>
התאגיד, איך הוא יכול להיות מורכב? האם הוא אמור להתבסס גם על ייעוץ רפואי פנימי? חיצוני?
<מיכאל צ'יגירינסקי:>
הוא חייב להעסיק רופא.

<טלי פלוסקוב (כולנו):>
האם מנהל החברה צריך להיות מנהל רפואי?

<קריאות:>
כן.

<מיכאל צ'יגירינסקי:>
זה עלות נוספת עלינו אבל אנחנו מוכנים להעסיק רופא.

<טלי פלוסקוב (כולנו):>
וזה מה שצריך לעשות.

<מיכאל צ'יגירינסקי:>
זה כסף גדול אבל למעשה, גם אנחנו עסק פרטי וכל שקל חשוב לנו, ואנחנו מעסיקים רופא. כל חברה חייבת להעסיק רופא וצריך לכתוב את זה. כל סוכן חייב להעסיק רופא שיהיה אחראי על כל התהליך.
<היו"ר אלי אלאלוף:>
מה משרד הבריאות אומר?

<נעם ויצנר:>
- - -
<היו"ר אלי אלאלוף:>
אין סוכן בודד, זו הבעיה. מה זה סוכן בודד? לך תביא מישהו שיש לו לא עלינו איזה מחלה קשה. אתה סומך עליו?
<מרב מיכאלי (המחנה הציוני):>
סליחה, יש אחיות שמתמצאות יותר טוב מרופאים, גם במערכת וגם בידע הרפואי ויכולת אבחון.
<קריאה:>
אני מסכים אתכם אבל אין להם חותמות.

<מרב מיכאלי (המחנה הציוני):>
זה שאין להם חותמות זה באמת פדיחה שמשרד הבריאות צריך לתקן בהקדם.

<היו"ר אלי אלאלוף:>
חבר'ה, נחמד שאנחנו מחייכים בדיון כזה.

<מיכאל צ'יגירינסקי:>
אבל בלי רופא אי אפשר לתת רפואה טובה, כמו שצריך, בלי ייעוץ רופא. בלי ליווי צמוד של הרופא, אף סוכן לא יכול להיות סוכן נורמלי.
<עודד פורר (ישראל ביתנו):>
אבל עלה פה שם שהוא נכון, הרב פירר, שהרבה מאוד אנשים מתייעצים אתו הוא לא רופא.

<קריאה:>
הוא יחיד בדורו, הרב פירר. לצערנו, אין הרבה.

<מרב מיכאלי (המחנה הציוני):>
בוא, גבי ברבש הקים היום מוסד שהוא הרב פירר במהותו אבל אני לא יודעת אם כל - - - שם רופאים.

<היו"ר אלי אלאלוף:>
מי זה?

<קריאה:>
ואיך מתייחסים לזה בדיוק?

<נעה בן שבת:>
השאלה היא כזאת: האם אנחנו בתפקיד התיווך, כשאנחנו מדברים רק על תפקיד התיווך, האם שם צריך מעבר לאותה הכשרה שדובר עליה של להבין את המונחים הרפואיים, להבין את ההקשרים, להחמיר ולבוא ולהגיד: אנחנו חייבים שיהיה פה רופא ולא אחות ולא בעל מקצוע רפואי. האם פה אנחנו יכולים לדרוש דרישה כזאת שבאמת מהווה חסם לחופש העיסוק?

<היו"ר אלי אלאלוף:>
אתם, כולל מנהלי בתי חולים והסוכנים שיושב פה, אתם חיים את הנושא הזה הרבה שנים. אפשר להפנות או אפשר שמישהו יטפל בפניה של החולה בלי שיש לו רקע או שמסתמך על חוות דעת של רופא או של - -
<טלי פלוסקוב (כולנו):>
זה קורה היום? זאת השאלה.

<נעה בן שבת:>
אבל הרופא יכול להיות בבית החולים או במרפאה.
<היו"ר אלי אלאלוף:>
סליחה, ועוד מהלך: אחרי זה, מביאים את המסמכים האלה לבית החולים, ובית החולים לא מתחשב בשום דבר? הוא חייב להתחשב.
<יוסף פרס:>
אין דבר כזה. כל המסמכים שמועברים, בית החולים עובר עליהם, כותב תכנית - -
<היו"ר אלי אלאלוף:>
אז זה חשוב שיבואו עם חוות דעת מינימלית מבחוץ, לא?
<יוסף פרס:>
צריך להיות סיכום מחלה של החולה. מקבלים את כל הנתונים כולל בדיקות מעבדה והדמיה וכל הדברים. בית החולים עובר על כל המסמכים והוא כותב תכנית מה דרוש.
<ערן הלפרן:>
מבקשים השלמות אם יש צורך.
<יוסף פרס:>
בדיוק. עדין לא בדיוק מזמינים ומקבלים.

<היו"ר אלי אלאלוף:>
והסוכן יודע איזה השלמות שאתם צריכים או אותם אומרים?
<יוסף פרס:>
אנחנו מבהירים לחולים. אנחנו לא כל כך עובדים ישירות מול הסוכנים, אנחנו עובדים מול החולים ואחר כך מתחשבנים עם הסוכנים.

<מרק כצלנסון:>
במקרה של בית החולים שניידר, שיש שם מחלקת תיירות מרפא מקצועית ועובדות שם אחיות שאני לא יודע, אולי כבר עשרות שנים עובדות בתיירות מרפא, שהן יודעות באמת מצוין מה צריך לעשות. בדרך כלל, מה שקורה בשטח, מחלקות תיירות מרפא, חלקן עמוסות ובחלקן גם אין מנהל רפואי, ואנחנו פונים לרופאים עצמאיים חוץ מהעובדים שלנו, שולחים אלינו עשרות מסמכים בשפה זרה, לא באנגלית. צריך ללמוד את כולם, זה לוקח כמה שעות ללמוד את כל המסמכים כשבתוך המסמכים יש בעיה אנדוקרינולוגית, סרטן, לחץ דם, בעיות ברכיים, כאבי ראש ומה לא?
<היו"ר אלי אלאלוף:>
מספיק, מספיק...
<מרק כצלנסון:>
זה חולים מאוד מורכבים. אנחנו צריכים מישהו שיעזור לתרגם את המסמכים, לעשות סיכום, לשלוח לרופאים מומחים שלא דוברים את שפת החולה, רוסית או קזחית או גרמנית או אני לא יודע מה, ואז הרופא אומר מה צריך לעשות ועם מי להתייעץ או לאיזה בית חולים לשלוח או לאיזו מחלקה לפנות וכולי וכולי. זה מורכב מאוד.
עכשיו, כאשר החולה מגיע וצריך ללוות אותו, וכשאנחנו מטפלים בחולים אמבולטוריים, שיש לך עד עשרה רופאים שונים וצריך לרכז את כל הפעילות, אתה חייב מישהו לשאול את השאלות כי אף, אוזן, גרון לא מתקשר עם אורתופד, ואורתופד לא מתקשר עם הקרדיולוג.

<היו"ר אלי אלאלוף:>
טוב, זה כבר עניין של התיאום והביצוע. אנחנו כרגע בתאגיד שיכול להיות של אדם אחד או תאגיד של קבוצה, של מספר אנשים, ואתה אומר שהתאגיד הזה צריך להישען על איזה ידע רפואי כל שהוא, על רופא, אחיות, לא יודע מה, בעיני כולם טובים. כן או לא? זו הנקודה המרכזית כי אז ברור שאנחנו מכבידים ובסוף מכבידים על ההוצאות של המטופל וההוצאות של התאגיד. זו הנקודה המרכזית.
<מיכאל צ'יגירינסקי:>
אז יש לך אחריות. רופא לוקח אחריות.

<נעה בן שבת:>
ובית החולים אומר שבסופו של דבר הוא ממילא עושה רביזיה על כל הפרטים - - -
<תמי קרני:>
אני רוצה להגיד איך התגברנו על הבעיה הזאת, זאת בעיה מאוד מורכבת כי בעצם הוא צריך רופא אחראי שישמש כרופא משפחה כשיש הרבה בעיות. אם חולה בא רק כדי לתקן הרניה אז צריך את הכירורג שיתקן את ההרניה, הוא כבר ידע להסתכל אבל אם לחולה יש עוד שורה של בעיות או מאתרים יחד עם זה עוד בעיה שגרמה ליתר לחץ תוך-בטני ולכן ההרניה יצאה, אז כבר צריך איזו שהיא מורכבות יותר גדולה. אנחנו קראנו לזה בקוד האתי "רופא אחראי". 

עכשיו, אני לא חושבת, לשאלתך, האם בתאגיד חייב להיות רופא כחלק מהתאגיד, אני לא חושבת על זה כנכון אבל שוב, תחשבו אתם מה אתם רוצים אלא שסוכנות תיירות המרפא חייבת להעסיק מישהו שיהיה בעל תפקיד של רופא אחראי. אז הוא יכול להיות מועסק חוץ של מקרה ספציפי - -
<עודד פורר (ישראל ביתנו):>
זה צריך להיות בכללי האתיקה לדעתי.

<היו"ר אלי אלאלוף:>
אבל אומר לנו פרופסור פרס, שהוא בלאו הכי לא מסתמך על זה.

<תמי קרני:>
כי הוא בית חולים ויש לו - - 

<קריאות:>
הוא - - - והמשאבים שלו גם ככה מוגבלים.

<תמי קרני:>
רגע, אנחנו מבלבלים. פרופסור פרס מדבר מנקודת המבט של מי שנמצא בתוך בית החולים, ושם יש כבר את הרופאים שעושים את הג'וב. אני מדברת על הסוכנויות, אנחנו מדברים על איך נראית סוכנות או תאגיד של תיירות המרפא, האם שם צריך להיות "בילד אין"  מראש ברשימה? אני דווקא אומרת במקרה הזה שלא חייב להיות, שישתמשו במי שהם רוצים אבל תפקידו יהיה תפקיד רופא אחראי.

<היו"ר אלי אלאלוף:>
מה אומר משרד הבריאות?

נעם ויצנר:

אני חושב שהתפקיד של מי שצריך לעשות את הבחינה לעומק של העניין הרפואי זה באמת בית החולים או המרפאה שאליה מגיע אותו תייר מרפא כי - -
היו"ר אלי אלאלוף:

אז אתם לא רואים צורך של איש בריאות בתאגיד.
נעם ויצנר:

לא צריך לחייב את זה. אני חושבת שהתפקיד של לוודא בסוף, בקצה, זה מי שעושה את הפרוצדורה של הטיפול ולכן, זה בית החולים או המרפאה שעושה את הפרוצדורה, זה האחריות שלהם, זה התפקיד שלהם. לכן, אני לא בטוח שצריך לחייב את זה או שמבחינתנו אין צורך לחייב את זה בתוך התאגיד, להגדיר את זה בחוק.
תמי קרני:

אם הוא מגיע לבית החולים אין בעיה אבל 90% מסתובבים מסביב והם לא מגיעים לבתי חולים.
יבגני שילמן:

ראשית, אני רוצה לחזור לנתונים של מחלקת המחקר והמידע, כמה נקודות: 1. לדברי המחקר של ה-מ.מ.מ, יותר מ-90%, ופה השגיאה הסטטיסטית לא משנה 85,95 – 90% מהמטופלים זה מטופלים אמבולטוריים.
נעה בן שבת:

לא מהמטופלים, סליחה אדוני. 90% מהטיפולים שניתנו ולא מהמטופלים. יכול להיות שהמטופל הזה היה בחמישה טיפולים אמבולטוריים ובניתוח. זה לא הולך עם המטופל, זה הטיפולים.
יבגני שילמן:

לא זאת הנקודה, גברתי. הנקודה - יש לי שאלה למשרד הבריאות: האם יצא קוד אתי מטעם ההסתדרות הרפואית? האם משרד הבריאות מצא לנכון וקרא את הקוד האתי והסיק מסקנות, ואת המסקנות האלה - -
היו"ר אלי אלאלוף:

יש לי הצעה בשבילך: תעביר את הקוד האתי - - 
יבגני שילמן:

יש להם את הקוד האתי מלפני שנה לפחות. דיברנו על זה עשרות פעמים.
היו"ר אלי אלאלוף:

נעשה להם מבחן פתע?
<יבגני שילמן:>
ישבו נציגים כמזרח למערב. מלשכת האתיקה ישבו ודנו שמונה חודשים עם דעות לכאן ולכאן

<היו"ר אלי אלאלוף:>
חבר, הסבלנות

יבגני שילמן:

חס וחלילה. ישבה ועדה מכובדת, ישבו נציגים כמזרח למערב, סוכנים מצד אחד, רופאים מלשכת האתיקה. ישבו ודנו שמונה חודשים עם דעות לכאן ולכאן - - 
היו"ר אלי אלאלוף:

חבר, עברנו את שלב הסבלנות - -
יבגני שילמן:

תרשה לי אדוני, חצי דקה. הגיעו למסקנה חד-משמעית שלא יתכן שבחברות שמתעסקות ברפואה לא יהיה מנהל רפואי או רופא אחראי, כהגדרתם בקוד האתי. זה פשוט לא יכול להיות. 
היו"ר אלי אלאלוף:

בוא אני אסביר לך, אתה לא יודע את הסטטוס של הוועדה: אם הוועדה תחליט שבחוק הזה יהיה רופא, יהיה רופא אבל הוועדה לא תחליט לפני שתקבל חוות דעת של משרד הבריאות. זה מה שאנחנו מבקשים כרגע. בזה סיימנו את הנקודה הזאת. אנחנו נקבל המלצה ויתחשבו, ואני מבקש מכם, אנשי משרד הבריאות, תקראו את הקוד האתי.
מרק כצלנסון:

דוגמה מהחיים. אני חייב דוגמה מהחיים בדיוק בנושא של בית חולים שניידר - -
היו"ר אלי אלאלוף:

בשביל מה לך? זה יעזור? תן לנו לנסות לסיים.
מרק כצלנסון:

אני רוצה שתשמעו - - 
היו"ר אלי אלאלוף:

לא, זה לא חשוב, באמת. תנו לנו את האפשרות להתקדם עוד סעיף.
<נעה בן שבת:>
אנחנו עדין בדרישות של תנאים לרישום במרשם. עכשיו אנחנו בפסקה (2) שנוגעת למבקש שהוא תאגיד. אנחנו בסעיף 5(א)(2):
"(2) לעניין מבקש שהוא תאגיד – מתקיים לגבי התאגיד וכן לגבי כל מי שיעסוק 
בתיווך לעניין תיירות מרפא בתאגיד וכל נושאי המשרה ובעלי השליטה בתאגיד,

התנאי המנוי בפסקה (1)(ג)," שזה התנאי של אי הרשאה, "ולגבי נושאי משרה ובעלי שליטה 

בתאגיד שהם יחידים – מתקיימים גם התנאים המנויים בפסקאות 1(א) ו-(ב)." שזה גם העניין של הגיל ושהוא לא עובד במוסד רפואי, שזה התנאי שמשרד הבריאות הבטיח לחזור ולבחון אותו. אנחנו מדברים פה על תאגיד, כמובן, שהתאגד בישראל.

עכשיו פסקה (3) מתייחסת לתאגיד שהתאגד מחוץ לישראל:

"(3) לעניין מבקש שהוא תאגיד שהתאגד מחוץ לישראל – 

(1) התאגיד נרשם כחברת חוץ לפי סעיף 346 לחוק החברות,
התשנ"ט-1999;

(2) במדינה שבה הוקם התאגיד קיימת חקיקה לאיסור הלבנת הון;
(3) מתקיים לגבי התאגיד וכן" – אנחנו מציעים להוסיף פה את המילים: וכן לגבי מי שיעסוק בתיווך לעניין תיירות מרפא בתאגיד – "וכל נושא משרה ובעל שליטה בתאגיד, התנאי המנוי בפסקה (1)(ג), ולגבי נושאי משרה ובעלי שליטה בתאגיד

שהם יחידים – מתקיימים גם התנאים המנויים בפסקאות 1(א) ו-(ב)."


למעשה, כשאנחנו מדברים על תאגיד שהוא מחוץ לישראל, עולה השאלה שעלתה לגבי מי שהוא לא תושב ישראל. למשל, איך אנחנו בודקים הרשעות? אנחנו רוצים אדם שיהיה ללא הרשעות, איך אנחנו בודקים אם האנשים שמועסקים על ידו הם לא תושבי ישראל, הם נושאי המשרה, בעלי השליטה בו הם לא מישראל, איך אנחנו בודקים היעדר הרשעות?
<היו"ר אלי אלאלוף:>
מה זה קשור אלינו? מה זה מעניין אותנו את מי הוא מעסיק?

<דני אנגל:>
למה בכלל צריך להחיל את זה על מישהו בחו"ל? הרי הוא לא מלווה את החולה, הוא לא צריך להחליט החלטות לגביו. הרי החולה יגיע ישירות לבית החולים שמטפל בו ולכן, זה בכלל לא נדרש.
<היו"ר אלי אלאלוף:>
זה דווקא נראה לי חטטנות מיותרת.
<נעה בן שבת:>
מגיע אתו אדם לישראל אבל התאגיד, אותו מי שהתקשר אתו וצריך לעמוד בחובות של הגילוי, המוסד הרפואי צריך להתקשר לוודא שהוא מתקשר עם אדם שנרשם, אנחנו רוצים לדעת מי עוסק מטעמו בנושא? אנחנו רוצים לדעת שהוא אדם ללא הרשעות פליליות.
<קריאות:>
- - -

<היו"ר אלי אלאלוף:>
לא, לא. זה נראה לי...
<נעה בן שבת:>
אחרת, אנחנו יוצרים פה - - -
<היו"ר אלי אלאלוף:>
יש לנו אחראי תאגיד. מה שיעשה בתוכו, זה אינסטנציות אחרות שיטפלו בזה.
<נעה בן שבת:>
אז למה בתאגיד הישראלי אנחנו דורשים את הדרישות האלה? הרי אנחנו נותנים - -
<דני אנגל:>
כי הם מלווים חולים בשונה ממישהו בקזחסטן, שאיך תמצאי אותו בכלל?
<נעה בן שבת:>
אנחנו מדברים על תאגיד שנרשם מחוץ לישראל אבל האנשים מגיעים אתו לישראל, האנשים נמצאים פה, בישראל.
<טלי פלוסקוב (כולנו):>
אבל אין לנו אחריות עליהם.
<נעה בן שבת:>
בית החולים או המרפאה מתקשרים עם אותו גורם שנמצא מחוץ לישראל. אנחנו מאפשרים - -
<היו"ר אלי אלאלוף:>
אתם מתקשרים עם סוכן בחו"ל?

<מרק כצלנסון:>
כן, הרבה פעמים. חברות תיירות מרפא, בתי חולים הרבה פחות.

<היו"ר אלי אלאלוף:>
מה, ואתם תבדקו עכשיו עם מי התקשרתם שם?

<ערן הלפרן:>
הם מעבירים את החולה, אנחנו מטפלים בחולה וזהו. אני יכול לדעת מה קורה בסיביר? אלפי קילומטרים?

<יוסף פרס:>
יש הרבה עמותות ששולחות. עמותה של פוטין, של אשתו של פוטין.

<מרק כצלנסון:>
אם זה עמותות צדקה שמממנות גופים רפואיים זה משהו אחר, זה לא סוכן. 

<נעה בן שבת:>
מבחינתכם, ההצעה שהסוכנים שאפשר לרשום במרשם או מי שיכול בכלל לעסוק בתיווך, זה יכול להיות רק תושב ישראל או חברה שהתאגדה בישראל ולא חברה שהתאגדה בחו"ל.
<היו"ר אלי אלאלוף:>
נכון, אמרנו את זה. הם צריכים למצוא תחנה ישראלית.

<נעה בן שבת:>
זאת אומרת, אנחנו מכניסים בפסקה (2) לעניין מבקש שהוא תאגיד שנרשם בישראל, זה עניין אחד, ומורידים את האפשרות השלישית של להתאגד מחוץ לישראל.

<שי סומך:>
אני שוב צריך לבדוק את המשמעויות מבחינת האמנות הבינלאומיות.

<היו"ר אלי אלאלוף:>
תבדוק, תבדוק את הבדיקות רוחב שלכם רק שיהיה מהר. 

<טלי פלוסקוב (כולנו):>
כאילו אתה עכשיו בודק עם מי הסוכן הישראלי יוצר קשר בחו"ל.

<שי סומך:>
לא, אני בודק אם הסעיף הזה נכנס לפי הבקשה של האנשים שעוסקים אצלנו באמנות בינלאומיות - - -
<טלי פלוסקוב (כולנו):>
הבנתי. הכל קשור להלבנת הון.
<היו"ר אלי אלאלוף:>
נתקדם?

<מרב מיכאלי (המחנה הציוני):>
אני תוהה שוב, אני חושבת לרוחב. אני שואלת את נעה האם יש עוד חקיקות שמחייבות שההתקשרות מותנית בזה שמדינה, יש בה חקיקה נגד הלבנת הון או מה? זאת אומרת, צריך להבין האם זה הסדר ייחודי או שיש פה משהו שהוא עקבי עם החקיקה בישראל?

<טלי פלוסקוב (כולנו):>
זה בדיוק מה שאמר משרד המשפטים.

<נעה בן שבת:>
אני ראיתי את זה רק לעניין נותן שירותי מטבע, אני ראיתי את הדרישה הזאת, שבמדינה שבה יוקם התאגיד, יש חקיקה לאיסור הלבנת הון.

<טלי פלוסקוב (כולנו):>
אני שואלת אם זה רק בנושא של תיירות מרפא אנחנו מדברים על הלבנת הון או שגם בתחומים אחרים אתם בודקים?
<שי סומך:>
אני לא מומחה בנושא הזה, אני אבדוק.

<מרב מיכאלי (המחנה הציוני):>
צריך להבין שוב איפה זה יושב: מה שאני אומרת, האם זה עקבי או שנעשה פה עכשיו החרגה?

<היו"ר אלי אלאלוף:>
לא, מה פתאום.

<דניאל למברג:>
אם הסעיף הזה ירד אז גם הלבנת ההון תרד פה בחקיקה זרה.

<מרב מיכאלי (המחנה הציוני):>
אז אני שואלת האם יש בחוקים אחרים שלנו הגבלות מקבילות? מה שנעה אומרת, שלמשל בנותני שירותי מטבע זה גם כן מחויב. אסור לך להתקשר עם חברות במדינות שבהן אין חוקים לאיסור הלבנת הון. אז אני פשוט מנסה להבין כרגע לא יחסית לתיירות הרפואית אלא יחסית לחקיקה שלנו, צריך להבין עד כמה, ואת זה, אני לא יודעת אם יש פה מישהו שייצג את הנקודה הזאת אבל הלבנת הון, אני מרגישה מוזר לייצג את העמדה הזאת אבל הלבנת הון זה משהו שמדינת ישראל בשנים האחרונות השקיעה מאמץ מאוד גדול בלהתמודד אתו. אבל ממש מאוד גדול.
<ערן הלפרן:>
תשאלו את גליה מאור.
<מרב מיכאלי (המחנה הציוני):>
כן, תשאלו את גליה מאור. ולכן, אני רק רוצה לוודא ואני לא מרגישה שיש לי תשובה אבל אני חושבת שזה שווה בחינה עד כמה זה מתחייב או שאם אנחנו מוותרות על זה, האם אנחנו לא יוצרות פה איזו פרצה דרמטית?
<היו"ר אלי אלאלוף:>
רק לפי החוק שלנו.

<שי סומך:>
אני לא מכיר את הנושא הזה. כדאי שלדיון הבא יגיע נציג של הרשות להלבנת הון.
<היו"ר אלי אלאלוף:>
לא, לא. חבר'ה, לא נחכה לו. תשאל אותו בינתיים, אולי ייתן תשובה בכתב לוועדה.
<שי סומך:>
אני לא יודע מי זה.

<שירה ארנון ברגמן:>
אנחנו נבדוק.

<מרב מיכאלי (המחנה הציוני):>
אדוני, יש לנו לשכה משפטית יותר טובה ממשרד המשפטים.
<היו"ר אלי אלאלוף:>
את לא יודעת כמה את צודקת.

<מרב מיכאלי (המחנה הציוני):>
אני יודעת כמה אני צודקת.

<שירה ארנון ברגמן:>
אמרתי שאנחנו נבדוק את זה מול הרשות להלבנת הון.

<היו"ר אלי אלאלוף:>
תודה.

<נעה בן שבת:>
כרגע, כיוון שאנחנו קוראים את זה וכיוון שאתם אומרים שנוריד את התנאי הזה כרגע לחברת חוץ, אני לא אקרא את סעיף קטן (ב) שנוגע לאיסור הלבנת הון. 
סעיף קטן (ג) אומר ש"השר רשאי לקבוע תנאים נוספים לרישום במרשם." כיוון שפה אנחנו מדברים על תנאים שימנעו את העיסוק במקצוע הזה או בתפקיד הזה, אז נמצא שתנאים כאלה יקבעו רק באישור הוועדה ולא על דעת השר לבדו.

<שירה ארנון ברגמן:>
מקובל.

<היו"ר אלי אלאלוף:>
טוב. יש לנו ועדה פעילה.

<נעה בן שבת:>
"6. (א) על אף הוראות סעיף 5, המנהל רשאי לסרב לרשום מבקש במרשם או לסרב לחדש

את רישומו של מבקש במרשם, אף שמתקיימים לגביו התנאים לפי אותו סעיף, לאחר

שנתן לו הזדמנות לטעון את טענותיו, אם התגלו עובדות שבשלהן הוא סבור כי המבקש

אינו ראוי לעסוק בתיווך לעניין תיירות מרפא.

(2) סירב המנהל לרשום מבקש במרשם, יודיע לו את נימוקיו בכתב."
אדוני, אני רק רוצה להגיד שמדובר פה על התגלו נסיבות – זה משתמע כאילו זה נסיבות שלא היו ידועות קודם ועכשיו הן התגלו מחדש. אני לא יודעת אם לא צריך להחליף את זה או להגיד: לפי המידע שברשותו, עובדות שנודעו לו, יש לו יסוד להניח. איזה שהוא נוסח אחר. לא צריך לדבר על איזה גילוי חדש שמעולם לא היה לפני כן.
<מרב מיכאלי (המחנה הציוני):>
נראה לי שאין לכם בעיה עם זה. סבבה.

<נעה בן שבת:>
"תקופת הרישום וחידושו 

7. (א) תוקף הרישום במרשם יהיה לתקופה – אני רוצה להגיד שלא תעלה על שנתיים או אם אתם רוצים דווקא שנתיים - -

<יבגני שילמן:>
למה לא חמש או חודשיים?

<מרק כצלנסון:>
אפילו למתווכים נותנים רישיון ושהו. למה צריך כל שנתיים לחדש?

<יבגני שילמן:>
זה אגרות, זה ועדות, זה עוד תוספת כסף.

<טלי פלוסקוב (כולנו):>
בואו נשמע את משרד הבריאות.
<היו"ר אלי אלאלוף:>
זה מעניין איך שלושתכם אומרים את אותו דבר, אז שאחד ידבר. בודקים עכשיו למה שנתיים, בסדר? בואו נתקדם. עוד משהו?

<נעה בן שבת:>
לא סיימנו לקרוא את הסעיף: " - - וניתן לחדשו לתקופות נוספות של שנתיים בכל פעם."

<דני אנגל:>
רגע, אנחנו לא שומעים את מה שהנציגה אומרת

<היו"ר אלי אלאלוף:>
הם יבדקו את זה, לא?

<שירה ארנון ברגמן:>
- - -

<היו"ר אלי אלאלוף:>
הם אמרו שיבדקו, אז תנו להם לבדוק. 
<קריאה:>
אבל הם כתבו את זה בחוק, אדוני.

<היו"ר אלי אלאלוף:>
רגע, אתה לא תקבל תשובה עכשיו.

<טלי פלוסקוב (כולנו):>
זה לא חוק, זאת הצעת חוק, אתה מבין? ולכן אנחנו משנים.

<נעה בן שבת:>
"(ב) סוכן תיירות מרפא המבקש לחדש את רישומו לתקופה נוספת, יגיש לרשם בקשה 
לחידושו 90 ימים לפחות לפני תום תקופת תוקפו של הרישום."
העיר עכשיו חבר הכנסת פורר, לפני שיצא, הוא אמר שלמעשה הוא היה מציע שהחידוש יהיה אוטומטי אלא אם כן נמצא איזו סיבה לא לחדש.

<מרב מיכאלי (המחנה הציוני):>
טוב, אז זה אותו דבר כמו - -

<נעה בן שבת:>
כן, - - -

<טלי פלוסקוב (כולנו):>
או להגביל בשנתיים או לעשות חידוש אוטומטי.

<מרב מיכאלי (המחנה הציוני):>
כן, זה גם אופציה.
<דני אנגל:>
או להגדיל או לא להגדיל, פשוט מאוד.
<נעה בן שבת:>
וגם מה קורה עד ההחלטה בבקשה. נניח שהוא הגיש את הבקשה - - 
<היו"ר אלי אלאלוף:>
אוקי, נשאיר את זה לטיפולכם. תודיעו לנו מה תחליטו ונאמץ.

<נעה בן שבת:>
הסעף האחרון בפרק זה: 

"דיווח על שינויים.

8. סוכן תיירות מרפא יודיע למנהל על כל שינוי בפרט מהפרטים שמסר בבקשה לרישום, בתוך 30 ימים ממועד השינוי." למעשה, בקשת הרישום כרגע, לפי התנאים שקבועים בה הם לא רבים. זה התושבות, הגיל, הנושא של ההרשעות.
<ערן הלפרן:>
הוא הודיע שהוא בן 22 כבר.

<נעה בן שבת:>
אדוני, אנחנו סיימנו את פרק ב'.

<היו"ר אלי אלאלוף:>
אז סיימנו פרק ונסיים את הישיבה. תודה רבה לכם. ניפגש שוב.

<קריאות:>
שנה טובה לכולם.

<היו"ר אלי אלאלוף:>
שנה טובה לכולם.

<הישיבה ננעלה בשעה 14:28.>

